Kelayakan Piala Asia B-23: 11 Pemain Yang Boleh Membarisi Skuad Malaysia B-20

Persatuan Bola Sepak Malaysia (FAM) telah membuat keputusan dan memaklumkan akan menghantar skuad Malaysia Bawah 20 Tahun (B-20) untuk mengharungi pusingan Kelayakan Piala Asia B-23 2022.

Menurut Pengarah Teknikal FAM, Datuk Ong Kim Swee menjelaskan tujuan utama menghantar skuad negara B-20 ini adalah untuk memberikan pendedahan dan mempersiapkan kelompok pemain ini bagi melayakkan diri ke temasya Sukan Olimpik Paris 2024.

Baca: Malaysia Hantar Skuad B-20 Untuk Harungi Kelayakan Piala Asia B-23, kata Ong Kim Swee

Ini bermakna, hanya pemain yang lahir pada dan selepas Januari 2001 sahaja yang akan diberikan perhatian oleh FAM untuk disenaraikan di dalam skuad yang akan dibimbing oleh jurulatih kelahiran Australia, Brad Maloney.

Di sini, Sukanz senaraikan 11 pemain berdasarkan formasi kegemaran Coach Brad iaitu 3-4-3 yang boleh menjadi sandaran untuk menghadapi pusingan bertemu Laos, Mongolia dan Thailand yang akan berlangsung dari 23 hingga 31 Oktober kelak:

Penjaga gol yang tidak asing lagi bersama skuad Malaysia B-18. Sikh mula beraksi secara profesioanl bersama skuad simpanan/reserved, Selangor 2. Akan tetapi pemain kelahiran Pulau Pinang ini sudah mula menempatkan namanya selaku penjaga gol ketiga skuad senior Selangor, musim ini.

Firdaus Ramli antara muka yang sering membarisi skuad Brad Maloney. Dia juga merupakan sebahagian skuad kebangsaan yang muncul sebagai naib juara Kejohanan Piala AFF B-18 2019. Ketika ini beraksi bersama JDT II dan baru-baru ini Firdaus merupakan antara pemain yang turut serta dibawa oleh JDT ke saingan Liga Juara-Juara AFC.

Juga merupakan antara muka yang sering bersama skuad B-18 kendalian Brad Maloney. Ketika ini, dia antara pemain ‘regular’ yang beraksi bersama skuad simpanan/reserved, Selangor 2 dalam saingan Liga Premier.

Namanya mula mencuri perhatian ketika bersama PKNP FC pada tahun 2018. Selepas PKNP FC digabungkan bersama pasukan Perak, Aidil disambar oleh Selangor 2. Juga antara tonggak penting Selangor 2 dalam saingan Liga Premier pada ketika ini.

Merupakan produk Akademi Mokhtar Dahari (AMD) yang pernah hangat selepas mempamerkan aksi yang memberangsangkan bersama skuad Malaysia B-18. Selain itu, Hakeem turut mempunyai pengalaman beraksi di pentas Sukan SEA 2019 di Filipina. Ketika ini, dia beraksi bersama JDT II.

Buat anda yang tidak tahu, Wan Kuzri merupakan adik kepada Wan Kuzain. Lahir di Amerika Syarikat namun ibu dan bapanya merupakan orang Malaysia. Ketika ini, Wan Kuzri beraksi bersama skuad Akademi Saint Louis FC Bawah 19 Tahun (B-19). Tahun lalu, dia telah dipanggil untuk menyertai latihan pusat kendalian Brad Maloney.

Sepertimana Aidil Azuan, pemain tengah yang sedang meningkat naik ini juga mencuri tumpuan ketika beraksi bersama PKNP FC pada tahun 2018 yang lalu. Selepas daripada itu, dia menjadi antara watak utama dalam skuad Brad Maloney. Saat ini, Mukhairi secara perlahan-lahan cuba merebut peluang beraksi bersama skuad senior Selangor.

Selain daripada menjadi pemain penting buat skuad Brad Maloney dalam saingan Kejohanan AFF B-18 dan Kelayakan Piala Asia B-19, Mukhairi juga menjadi tonggak utama Terengganu di pentas Liga Super musim ini. Pemain kelahiran Pulau Pinang ini mampu beraksi di mana-mana posisi di sebelah kanan.

Tidak perlu diperkenalkan lagi, pemain yang disebut-sebut sebagai penyerang masa hadapan negara. Walaupun belum memecah kesebelasan utama kelabnya, KV Kortrijk secara tetap pada saat ini, nama Luqman sudah mula tersenarai dalam skuad senior kebangsaan.

Nama yang kurang menonjol berbanding Luqman Hakim namun Muslihuddin antara penyerang yang sering dipanggil Brad Maloney untuk membarisi skuad B-18 sebelum ini. Ketika ini, dia merupakan pemain skuad simpanan/reserved Terengganu II yang beraksi dalam saingan Liga Premier.

Pemain yang mula mencuri tumpuan peminat bola sepak tempatan pada musim ini. Walaupun bertubuh kecil, kelincahan, kelajuan dan keberaniannya telah membuatkan ketua jurulatih JDT, Benjamin Mora memberikan kepercayaan untuk beraksi dalam kesebelasan utama skuad Harimau Selatan. Baru-baru ini, dia juga turut meraih caps bersama skuad senior kebangsaan.

Apa pendapat anda mengenai kesebelasan utama ini? Atau ada cadangan pemain lain yang berusia 20 tahun dan ke bawah untuk membarisi skuad ini? Boleh tinggalkan di ruangan komen Facebook dan Twitter Sukanz.


Terbuka Denmark: Zii Jia Mara Ke Pentas Final Selepas 5 Bulan

Perseorangan lelaki No.1 negara, Lee Zii Jia kembali merasai nikmat kemaraan ke pentas perlawanan akhir yang pertama selepas lima bulan. Kemaraan itu dicetak dalam saingan Terbuka Denmark 2022 – Jelajah Dunia Super 750 BWF.

Ianya selepas pemain berusia 24 tahun ini berjaya menumpaskan lawannya, Loh Kean Yew dari Singapura di peringkat separuh akhir kejohanan itu.

Dalam pertarungan tersebut, Zii Jia merekodkan kemenangan secara “straight set” dengan skor yang berkesudahan 21-18 dan 21-15 dalam tempoh masa 40 minit permainan.

Denmark Open 2022 presented by VICTORMS – Semi final21 21 🇲🇾Zii Jia LEE🏅18 15 🇸🇬Kean Yew LOH

🕗 in 40 minutes https://t.co/c7LOzc9QmL

— BWFScore (@BWFScore) October 22, 2022

Untuk makluman, kemenangan ini juga bermakna Zii Jia telah merekodkan lima kemenangan daripada tujuh pertembungan ke atas Kean Yew di semua kejohanan antarabangsa.

Sementara itu, di peringkat akhir kelak, Zii Jia akan berhadapan samada pemain China, Shi Yu Qi atau pemain Jepun, Kodai Naraoka untuk merebut gelaran juara.

Sebagai tambahan, saingan Terbuka Thailand pada Mei lalu merupakan pentas akhir yang dijejaki oleh Zii Jia. Pentas itu juga menyaksikan kali terakhir Zii Jia bergelar juara bagi kejohanan yang dipertandingkan pada tahun ini.


Syed Modi 2022: Tze Yong Tarik Diri Pusingan 32 Ekoran Tidak Sihat

Pemain perseorangan muda negara, Ng Tze Yong, 21 tahun, terpaksa melupakan hasrat untuk mara jauh dalam Kejohanan Antarabangsa Syed Modi 2022 di Lucknow, India.

Hal ini kerana pemain yang menguni ranking ke-47 dunia tersebut dimaklumkan oleh BAM tidak sihat dan membuat keputusan menarik diri daripada perlawanan peringkat Pusingan 32, hari ini.

Oleh demikian, lawannya yang merupakan pemain Thailan merangkap pemain berada di ranking ke-143 dunia, Adulrach Namkul, diberikan kemenangan percuma dan mara ke Pusingan 16 secara automatik.

Sementara itu, Adulrach yang meneruskan kemaraan bakal menentang pemain Ireland kelahiran Vietnam, Nhat Nguyen yang berada di ranking ke-44 dunia.


Terbuka Scotland: Mei Xing-Anna Cheong Bertemu Pasangan Ranking Ke-22 Dunia di Final

Pasangan beregu wanita yang menghuni ranking ke-22 dunia, Rachel Honderich dan Kristen Tsai bakal menjadi lawan buat beregu negara, Teoh Mei Xing dan Anna Cheong di pentas akhir kejohanan Terbuka Scotland 2021.

Ia bakal menjadi cabaran yang sengit buat beregu negara memandangkan Rachel-Kristen yang datangnya dari Kanada itu juga merupakan pasangan pilihan pertama yang diletakkan menjuarai kejohanan bagi kategori ini.

Berdasarkan rekod pertemuan, kedua-dua pasangan ini belum pernah berentap sesama sendiri. Bagaimanapun, Mei Xing pernah menentang pasangan ini semasa bergandingan bersama Yap Ling suatu masa lalu dan kemenangan berpihak kepada pasangan Kanada tersebut.

Sebagai tambahan, Mei Xing-Anna Cheong mara perlawanan akhir selepas menumpaskan beregu Belanda yang turut diletakkan sebagai pilihan ketujuh kejohanan, Debora Jille dan Cheryl Seinen dengan skor 11-21, 21-10 dan 21-10 di peringkat separuh akhir.

Untuk makluman semua, perlawanan akhir melibatkan Mei Xing-Anna Cheong menentang Rachel-Kristen dijangka berlangsung pada jam 11.20 malam nanti.

Featured Image: Badminton Association of Malaysia


Anwar Ibrahim Dan Beberapa Pemain Senior Digugurkan Kem Selangor

Pertahanan muda, Muhammad Anwar Ibrahim dan beberapa pemain berstatus senior digugurkan oleh kem Selangor menjelang sepak mula saingan Piala Malaysia 2020.

Selain daripada pertahanan berusia 21 tahun tersebut, pertahanan kacukan Nick Swirad (29 tahun), penyerang senior Khyril Muhymeen (33 tahun) dan penjaga gol berpengalaman Farizal Harun (34 tahun) antara yang turut digugurkan menurut satu pendedahan oleh wartawan Astro Arena.

Difahamkan antaranya Farizal Harun, Khyril Muhymeen, Nick Swirad dan Anwar Ibrahim. Semua adalah signing bekas jurulatih B. Satianathan. https://t.co/bTiAh0KBP0

Kesemua pemain ini tiada dalam percancangan ketua jurulatih interim Selangor, Michael Feichtenbeiner untuk saingan Piala Malaysia dan juga musim depan.

Tambahnya lagi, kesemua pemain ini dilepaskan untuk memberi ruang kepada pemain-pemain muda terutamanya daripada skuad simpanan, Selangor 2 yang beraksi dalam saingan Liga Premier musim ini.

“Buat masa ini, ada beberapa pemain yang sudah diberitahu bahawa mereka tiada dalam perancangan saya kerana kami memerlukan ruang untuk pemain muda.

“Jika kesemua pemain yang sudah berumur masih ada dalam pasukan, ditambah pula dengan enam atau tujuh pemain baru, anda akan memiliki terlalu banyak pemain dalam pasukan, jadi ia perlu dilakukan.

“Kami sudah berbincang dengan mereka, pihak pengurusan sudah berbincang dengan pemain, jadi saya fikir kami sudah mendapatkan penyelesaian terbaik buat semua pihak.

“Sudah pasti pemain yang terlibat berasa kecewa tetapi dalam bola sepak, adakalanya perkara seperti ini diperlukan,” kata Feichtenbeiner seperti dipetik daripada Stadium Astro.

Difahamkan kesemua pemain tersebut dilepaskan secara persefahaman bersama.


Nafuzi Harap Kombinasi ‘KKM’ Beri Impak Kepada Terengganu

Menjelang saingan baharu Liga Malaysia, pasukan berpangkalan di pantai timur iaitu Terengganu FC dilihat menaik taraf bahagian serangan mereka dengan mendatangkan dua penyerang import prolifik disamping mengekalkan penyerang import musim lalu.

Dua penyerang baharu yang didatangkan oleh Terengganu ialah Kpah Sherman dan Tchetche Kipre daripada Kedah Darul Aman FC manakala penyerang yang dikekalkan pula ialah Jordan Mintah.

Ketua jurulatih Terengganu, Nafuzi Zain mengharapkan dengan keberadaan tiga penyerang ini, ianya dapat memberikan impak yang lebih baik kepada pasukan untuk mengharungi saingan musim 2022.

“Kita boleh nampak bagaimana Terengganu telah menambahbaik kualiti pasukan terutamanya di bahagian serangan di mana kita ada tiga pemain ini (Kpah, Kipre, Mintah) dan saya memang berharap kombinasi mereka dapat memberi impak kepada pasukan.

“Mengenai persaingan antara mereka, saya ingin tegaskan kita akan ada musim yang panjang, jadi apa sahaja boleh berlaku dan saya teruja apabila kita akan sentiasa ada pemain yang bersedia untuk diturunkan dan pilihan yang lebih luas kali ini.

“Kita akan tengok daripada segi keperluan, cara bermain daripada mereka dan semestinya masing-masing akan ada peluang mereka sendiri untuk beraksi berdasarkan prestasi semasa nanti”, jelasnya.

Bahagian serangan Terengganu pada musim lalu dilihat agak bergelut apabila penyerang utamanya, David Da Silva ditimpa kecederaan dan menghadapi isu kecergasan.

Bercakap mengenai sasaran yang ingin dicapai pada musim 2022, jurulatih berusia 43 tahun ini mahu memastikan Terengganu dapat mencatatkan keputusan yang lebih baik berbanding musim lalu.

Sebagai rekod, Terengganu menamatkan saingan Liga Super di tangga keempat manakala dalam saingan Piala Malaysia, skuad ‘Black and White’ ini mara ke peringkat separuh akhir pada musim lalu.


SUKMA XX: Perseorangan Lelaki No.3 & No.6 Negara Rebut Pingat Emas

Kilauan pingat emas bagi acara badminton perseorangan lelaki di temasya SUKMA XX akan direbut oleh pemain No.3 dan No.6 negara, dalam perlawanan akhir yang berlangsung pada hari esok.

Dua pemain yang dimaksudkan itu ialah Ng Tze Yong dan Leong Jun Hao yang mewakili kontinjen Johor serta Wilayah Persekutuan masing-masing.

Tze Yong yang berada di ranking ke-36 dunia berhasil mengesahkan kemaraan selepas menumpaskan pemain Selangor, Aidil Sholeh secara “straight set” dengan skor 21-14 dan 21-15 di peringkat separuh akhir, sebentar tadi.

Manakala wakil Wilayah Persekutuan, Leong Jun Hao pula mara wakil selepas mencatatkan kemenangan ke atas wakil Kedah, Jacky Kok Jing Hong menerusi tiga set permainan yang berkesudahan dengan skor 16-21, 21-12 dan 21-12.

Sebagai rekod, Tze Yong dan Jun Hao yang menghuni ranking 86 dunia saat ini pernah bertemu sebanyak dua kali di pentas antarabangsa. Dan kedua-dua pertemuan yang berlangsung di Terbuka Poland dan Terbuka Czech tahun lalu itu berpihak kepada Tze Yong.

Featured Image: Badminton Association of Thailand


Angkatan 142kg Berikan Aniq Kasdan Pingat Perak di Kejohanan Angkat Berat Dunia 2021

Sebutir pingat perak berjaya dibawa pulang oleh atlet angkat berat muda negara, Mohamad Aniq Kasdan di Kejohanan Angkat Berat Dunia 2021. Malahan, Aniq turut meraih pingat emas dalam Kelayakan Sukan Komanwel 2022 yang diadakan bersekali dengan kejohanan dunia yang dilangsungkan Tashkent, Uzbekistan ini.

Pingat perak diraih oleh atlet berusia 19 tahun kelahiran Johor ini menerusi kategori 55 kilogram lelaki dalam acara ‘clean & jerk’ setelah berjaya melakukan angkatan terbaiknya seberat 142kg pada percubaan ketiga.

Sementara itu, bagi acara ‘snatch’ dalam kategori yang sama, Aniq melakukan angkatan terbaiknya dengan berat 107kg. Secara keseluruhannya, Aniq merekodkan angkatan seberat 249kg sekaligus meletakkannya di tangga kelima dalam carta kejohanan yang dianjurkan oleh Persekutuan Angkat Berat Antarabangsa (IWF) ini.

Bagaimanapun, kedudukan kelima itu sudah memadai buat Aniq untuk membawa pulang pingat emas dalam Kelayakan Sukan Komanwel 2022 serta meletakkan Malaysia di ranking yang pertama untuk layak ke temasya yang akan diadakan di Birmingham, tahun hadapan.

Hal ini kerana, empat peserta yang berada di atasnya bukan daripada kalangan negara-negara komanwel iaitu Arli Chontey (Kazakhstan), Thada Somboonuan (Thailand), Hriskov Russell Angel (Bulgaria) dan Josue Brachi Garcia (Sepanyol).

Menurut perkongsian oleh Presiden Persekutuan Angkat Berat Malaysia (PABM), Datuk Ayub Rahmat, beliau berkata ini merupakan kali pertama atlet Malaysia berjaya memenangi pingat dalam sejarah penyertaan Kejohanan Angkat Berat Dunia.


Pertahanan UiTM FC, Victor Nirennold Punyai Pengalaman Mahal Hadapi Liverpool

Siapa sangka pertahanan import, Victor Nirennold yang beraksi bersama UiTM FC musim ini mempunyai pengalaman mahal beraksi menentang kelab gergasi Liga Perdana Inggeris (EPL) iaitu Liverpool FC.

Pengalaman mahal itu diraih oleh Victor semasa bermain bersama pasukan divisyen tiga Liga Inggeris iaitu Fleetwood Town FC sekitar empat tahun lalu.

Ketika itu, Liverpool yang dibimbing oleh Jurgen Klopp mengadakan perlawanan menentang Fleetwood Town dalam aksi persahabatan untuk mempersiapkan pasukan sebelum bermulanya saingan baharu EPL musim 2016/17.

Dalam perlawanan tersebut, Victor diturunkan oleh pengurusnya sebagai pemain tengah bertahan (defensive midfielder) dalam sistem 4-4-2 klasik dan menyarung jersi bernombor 15.

Manakala Klopp menurunkan sebahagian besar pemain-pemain skuad utama seperti Sadio Mane, Danny Ings, Roberto Firmino, Lucas Leiva, Alberto Moreno, Dejan Lovren, Joe Matip, Jon Flanagan dan Loris Karius.

Sesuai dengan status Liverpool sebagai salah sebuah gergasi EPL, pasukan yang diwakili oleh Victor terpaksa akur tewas 5-0 hasil jaringan Marko Grujic, Ben Woodburn, Lucas Leiva dan Roberto Firmino.

Untuk rekod, Victor bermain dalam kancah Liga Inggeris dari 2015 sehingga 2018 sebelum berhijrah ke pasukan FK Senica yang beraksi dalam saingan Liga Slovakia.

Victor yang berumur 29 tahun pada ketika ini berhijrah daripada pasukan SHB Da Nang FC dan menyertai UiTM FC kendalian Frank Bernhardt pada awal januari lalu.

Kecemerlangannya di benteng pertahanan dan kepimpinannya telah membantu UiTM FC yang baru sahaja mendapat promosi ke saingan Liga Super menduduki tangga ke-6 liga mengatasi sasaran awal mereka iaitu tangga ke-8.

Tonton aksi Victor bersama UiTM FC dalam saingan Liga Super 2020 pada pautan di bawah:


Juara La Liga Tambat Pemenang UCL Secara Percuma – Klausa Pembelian €400 Juta

Belum genap sebulan meraikan kejayaan menjuarai Liga Juara-Juara UEFA (UCL) bersama Manchester City, pemain tengah merangkap kapten, Ilkay Gundogan disahkan menyertai kelab berpangkalan di Catalonia, FC Barcelona.

Barcelona bimbingan legendanya, Xavi turut mengesahkan pemain tengah Jerman itu menyertai juara La Liga secara percuma setelah kontraknya bersama Manchester City – kelab disertainya selama tujuh tahun – tamat pada 30 Jun nanti.

Pengumuman tersebut hadir menerusi kenyataan yang dikeluarkan laman sesawang rasmi dan dikongsikan melalui pelbagai media sosial milik kelab berkenaan. Ianya sekaligus menjawab segala desas-desus melibatkan pemain berusia 32 tahun tersebut akhir-akhir ini.

💙❤ @IlkayGuendogan is CULER! pic.twitter.com/DrbOOIMSLe

— FC Barcelona (@FCBarcelona) June 26, 2023

Kelab yang terkenal dengan jersi Blaugrana ini memaklumkan mengikat Gundogan dengan kontrak selama dua tahun yang menyaksikan pemain Jerman itu kekal sehingga Jun 2025.

Selain itu, kontrak tersebut turut disertakan dengan pilihan lanjutan selama setahun serta klausa pembelian bernilai €400 juta buat mana-mana kelab lain berminat untuk mendapatkan Gundigon sepanjang tempoh itu.

Untuk makluman semua, karier pemain berdarah Turki-Jerman itu bermula di VfL Bochum II dan FC Nurnberg. Namun begitu, namanya mula ‘meletup’ ketika bersama Borussia Dortmund yang bimbingan Jurgen Klopp setelah menjuarai Bundesliga serta DFB-Pokal bagi musim 2011-12.

Biarpun terlepas memenangi Piala Dunia pada 2014, kehadirannya dalam skuad Pep Guardiola menyaksikan Gundogun menjadi salah seorang tonggak skuad berjulukan The Citizens dan membantu memenangi segala kejuaraan di England termasuk kejuaraan yang paling mereka idamkan, UCL pada awal Jun lalu.


MFL Lancar Logo Baharu Bagi Pertandingan Liga Malaysia

Enam logo pertandingan dalam kancah Liga Malaysia musim ini tampil dengan wajah baharu.

Penganjur dan pengelola pertandingan bola sepak tanah, Malaysian Football League (MFL) mengumumkan pelancaran logo baharu bagi pertandingan-pertandingan dalam Liga Malaysia bermula musim 2023, pada hari ini.

Keenam-enam logo pertandingan di bawah kelolaan mereka yang terdiri daripada Piala Sultan Haji Ahmad Shah, Liga Super, Piala FA, Piala Malaysia, Challenge Cup dan Piala MFL dikongsikan menerusi pelbagai platform media sosialnya.

“Logo yang dipaparkan untuk enam pertandingan ini sebagai usaha MFL untuk menyuntik nafas baharu kepada saingan Liga Malaysia.” tulis kenyataan MFL di laman sosialnya.

Difahamkan perubahan logo pertandingan-pertandingan ini juga selari dengan penstrukturan Liga Malaysia ini.


Kelayakan Piala Asia B-17: Malaysia Juara Kumpulan B, Malukan Musuh Tradisi Indonesia

Malaysia mengesahkan kemaraan ke saingan Piala Asia Bawah 17 Tahun (B-17) pada tahun hadapan apabila berhasil menamatkan kempen kelayakan selaku juara Kumpulan B.

Kejuaraan itu muncul apabila skuad kendalian Osmera Omaro ini berjaya menundukkan tuan rumah merangkap musuh tradisi, Indonesia dengan jaringan besar 5-1 dalam perlawanan terakhir di Stadium Pakansari, Bogor, sebentar tadi.

Kemenangan tersebut membolehkan Malaysia mengumpul 10 mata selepas mengharungi 4 perlawanan sekaligus memintas kedudukan Indonesia untuk merangkul gelaran juara bagi Kumpulan B.

Terlebih dahulu, skuad negara yang terdiri daripada majoriti pemain Akademi Mokhtar Dahari (AMD) serta dua orang pemain Johor Darul Ta’zim (JDT B-16) ini meraih kemenangan ke atas Palestin (2-0) dan Emiriah Arab Bersatu (3-2) serta seri dengan Guam (1-1).

Kumpulan B, Kelayakan Piala Asia B-17 2023

INDONESIA 🇮🇩 1-5 🇲🇾 MALAYSIA

⚽ Arkhan Kaka Putra 90'+3'⚽ Zainurhakimi Zain 17' Arami Wafiy 20' 38' (P) Anjasmirza 23' Afiq Danish Z. 26'#FAM #HarimauMalaya #AFCU17 pic.twitter.com/5nEhmVBov5

— FA Malaysia (@FAM_Malaysia) October 9, 2022

Untuk makluman semua, hos serta 10 juara kumpulan bagi peringkat kelayakan mara secara automatik ke pusingan akhir Piala Asia B-17. Menemani 11 pasukan ini adalah 5 naib juara kumpulan terbaik.

Selain Malaysia, Jepun (Kumpulan A), Qatar (Kumpulan C), Iran (Kumpulan I), Uzbekistan (Kumpulan J), Australia (Kumpulan G) dan Vietnam (Kumpulan F) turut disahkan layak ke pusingan akhir Piala Asia B-17 ini setelah muncul juara bagi kumpulan masing-masing.

Sementara itu, Indonesia pula terpaksa akur menamatkan saingan kelayakan ini selaku naib juara Kumpulan B walaupun menampilkan aksi cemerlang, melakar tiga kemenangan berturut-turut sebelum bertemu Malaysia.

Namun begitu, Indonesia memiliki 6 mata selepas ditolak 3 mata menentang pasukan di tangga tercorot Kumpulan B, Guam, (format untuk memilih naib juara terbaik), berkemungkinan besar dapat menempatkan diri dalam kelompok yang dapat melayakkan diri ke pusingan akhir.

Featured Image: Football Association of Malaysia


FAM Sedia Menerima Mana-Mana Pemain Kacukan Berkualiti Termasuk Wan Kuzain

Persatuan Bola Sepak Malaysia (FAM) bersedia menerima pemain-pemain berdarah kacukan atau warisan berkualiti yang lain seperti Wan Kuzain untuk menyertai skuad kebangsaan. Ianya bertujuan untuk memberikan lebih banyak pilihan kepada ketua jurulatih, Tan Cheng Hoe untuk membentuk kesebelasan terbaik Harimau Malaya.

Semalam, pemain kelahiran Amerika Syarikat, Wan Kuzain Wan Kamal dilihat memberikan reaksi terhadap penyertaan Dion Cools. Dia mengulangi ciapan akaun twitter rasmi FAM tersebut dengan meninggalkan emoji ‘thinking face’.

Tindakan pemain tengah berusia 22 tahun yang bermain bersama Rio Grande Valley FC tersebut seakan-akan memberikan satu isyarat mahu membuat pertimbangan untuk turut sama menyertai kem skuad kebangsaan sekiranya dipanggil berbuat demikian.

Malahan ciapan tersebut turut mendapat perhatian Presiden FAM, Datuk Haji Hamidin Mohd Amin.

“Masih banyak lagi pemain (berdarah kacukan dan warisan), mungkin Wan Kuzain yang kita dapat tahu hari ini (semalam) ada tweet dalam twitter-nya macam berminat (sertai skuad kebangsaan),”

“Kita pun pernah follow up sebelum ini, pada setahun dua tahun lepas,”

“Bagi kita mana-mana pemain yang berkualiti, kita sedia menerima untuk beri peluang kepada coach memilih ke skuad kebangsaan,”

“Apabila kita dapat (pemain berdarah kacukan lain) tu, kita sama-sama berdoa agar pasukan ini berjaya.” kata Hamidin semasa turun meninjau latihan skuad kebangsaan di Dubai.

Untuk makluman, walaupun lahir di negara Uncle Sam, Wan Kuzain boleh beraksi bersama skuad kebangsaan kerana merupakan dia merupakan anak kepada pasangan suami isteri kelahiran Malaysia.

Sebelum ini, Wan Kuzain telah menyertai kem latihan skuad Malaysia B-22 untuk persediaan ke temasya Sukan SEA 2019 kendalian Dato’ Ong Kim Swee. Bagaimanapun, dia tidak dapat dibawa ke Manila, Filipina kerana masalah dokumentasi.

Selain itu, adik kepada Wan Kuzain iaitu Wan Kuzri juga pernah menyertai kem latihan skuad kebangsaan B-19 di bawah bimbingan Brad Maloney pada tahun 2020.

Selain dua pemain ini, terdapat beberapa lagi pemain berdarah kacukan atau warisan yang boleh dipanggil untuk menyertai skuad kebangsaan seperti Isaac Angking, Jaami Qureshi, Nathaniel Shio Hong Wan dan Kobe Jae Chong.


Park Hang-seo Tidak Mahu Ikut Jejak Langkah Naturalisasi Cara Malaysia & Indonesia

Ketua jurulatih Vietnam, Park Hang-seo hanya akan mengambil pemain yang mempunyai pertalian darah dengan negara itu sahaja untuk beraksi bersama skuad kendaliannya.

Jurulatih kelahiran Korea itu menolak untuk menaturalisasikan pemain yang langsung tidak mempunyai darah negara tersebut sepertimana Malaysia menaturalisasikan Guilherme de Paula atau Indonesia menaturalisasikan Beto Goncalves.

Bagaimanapun, Hang-seo termasuk majikannya, Persekutuan Bola Sepak Vietnam (VFF) tidak mempunyai banyak informasi mengenai pemain berdarah Vietnam yang beraksi di luar negara. Justeru, sukar buatnya untuk mencari pemain kacukan atau berdarah Vietnam untuk dinaturalisasikan bagi beraksi bersama skuadnya.

“Jika pemain itu mempunyai pertalian darah Vietnam dan mempunyai kewarganegaraan Vietnam, mereka boleh menjadi pemain skuad kebangsaan Vietnam.

“Saya tidak tahu berapa banyak pemain seperti itu yang bermain di luar. VFF tidak memiliki banyak informasi untuk diberikan. Jika ada, saya akan mencari sendiri di internet.” katanya seperti dipetik daripada Soha oleh CNN Indonesia dalam sidang media menjelang kejohanan tiga penjuru anjuran VFF, hari ini.

Hang-seo berkata dia hanya mengetahui mengenai seorang penjaga gol yang mempunyai darah Vietnam, Filip Nguyen yang beraksi di Republik Czech. Selain itu, Hang-seo berkongsikan pernah ke Norway untuk melihat aksi penyerang, Alexander Dang, kelahiran pasangan Vietnam dan Norway.

Tambahnya lagi, beberapa pasukan (asia tenggara) giat menaturalisasikan pemain. Pada pendapatnya, menaturalisasikan pemain mempunyai kelebihan dan kekurangan tersendiri. Hang-seo tidak mengatakan setuju atau membangkang perkara tersebut dan ianya bergantung kepada undang-undang negara (dalam memberikan kerakyatan).

Untuk makluman, Vietnam akan menghadapi Singapura (21 September) dan India (27 September) dalam VFF Tri-Nations Series 2022 bersempena dengan rehat antarabangsa FIFA, minggu ini.

Sementara itu, Vietnam juga menjadi lawan buat skuad negara di peringkat kumpulan dalam saingan Piala AFF yang akan berlangsung hujung tahun ini.


Kos RM10 Juta Bukan Untuk Stadium Nasional Bukit Jalil Sahaja – Menteri Belia & Sukan

Menteri Belia dan Sukan, Datuk Seri Ahmad Faizal Azumu memaklumkan kos naik taraf padang bernilai RM10 juta bukanlah untuk di Stadium Nasional Bukit Jalil (SNBJ) sahaja.

Jelasnya keseluruhan kos tersebut adalah termasuk baik pulih dan penambahbaikan padang-padang stadium di seluruh negara.

Beliau menjelaskan perkara berkenaan selepas pemilik Johor Darul Ta’zim (JDT), DYAM Tunku Ismail ibni Sultan Ibrahim mendedahkan dalam rancangan [email protected] bahawa Kementerian Belia dan Sukan (KBS) mendapat tawaran untuk menaik taraf padang di SNBJ dengan kos yang tidak masuk akal iaitu RM10 juta.

“Benar saya ada mengadakan perjumpaan dan berbicara tentang beberapa perkara dengan Tunku Mahkota Johor termasuk untuk memperbaiki padang-padang bola sepak di seluruh negara, bukan saja di Bukit Jalil.

"Padang yang berkualiti, kosnya 1.5 Juta. Macam mana boleh jadi 10 Juta?" [email protected] Istimewa bersama TMJ pic.twitter.com/nb9U5pNwoc

“Saya kira ada kemungkinan sembah saya mungkin tidak begitu tepat tetapi perkara yang dibincangkan adalah untuk padang-padang di seluruh negara, bukan hanya satu padang di Stadium Nasional.

“Perkara itu sering diingatkan Tunku Mahkota Johor kepada saya, malah selepas perbincangan itu sering diperingatkan kepada saya untuk memberi fokus kepada menaik taraf padang bola sepak di stadium seluruh Malaysia,” katanya seperti dipetik daripada Berita Harian.

Dalam temu bual itu juga, Tunku Ismail merangkap Tunku Mahkota Johor (TMJ) turut berkongsikan kos membina padang yang menggunakan rumput jenis zeon zoysia termasuk sistem saliran serta beberapa jenis lapisan tanah di Stadium Sultan Ibrahim (SSI) hanya RM1.4 juta.

Sementara itu, Tunku Ismail turut menambah bahawa kos untuk selenggara padang-padang milik pasukannya yang terkenal dengan julukan Harimau Selatan itu pula hanya berjumlah RM300,000 setahun.

Pada masa yang sama, Tunku Ismail menggesa semua stadium di Malaysia tidak lagi menggunakan rumput jenis ‘cow grass’ supaya dapat meningkatkan lagi mutu permainan bola sepak para pemain dan pasukan-pasukan yang beraksi dalam negara ini.


Piala Malaysia: Sabah Ulangi Pencapaian 2018, Bertemu JDT Di Separuh Akhir

Pasukan yang berpangkalan di kepulauan Borneo, Sabah FC berjaya menyamai pencapaian empat tahun dalam saingan Piala Malaysia dengan mara ke peringkat separuh akhir.

Pada edisi kali ini, pencapaian itu diulangi skuad bimbingan Datuk Ong Kim Swee setelah berhasil menumpaskan Kuching City FC menerusi agregat 2-1 di peringkat suku akhir.

Agregat itu dilakar setelah mereka menamatkan perlawanan timbal balik di Stadium Likas dengan keputusan seri 1-1.

Jaringan skuad The Rhinos hadir menerusi pemain importnya, Taiki Kagayama pada minit ke-94 pada masa tambahan. Sebelum itu, Kuching City mendahului menerusi jaringan sendiri pemain Sabah, Ummareng Bacok pada minit ke-84.

94’ GOL | Taiki Kagayama menjaringkan gol penyamaan dan meletakkan Sabah FC di depan secara agregat!@sabahfcofficial 1-1 @officialkcfc#TMPialaMalaysia2022 pic.twitter.com/xGy8ocrNdc

— #LigaMalaysia2022 (@MFL_MY) November 11, 2022

Ketika aksi suku akhir pertama di Stadium Negeri pada 5 November lalu, Sabah merekodkan kemenangan 1-0 hasil jaringan Baddrol Bakhtiar.

Sementara itu, di peringkat separuh akhir kelak, Sabah akan membuat perhitungan dengan naib juara edisi lalu, Johor Darul Ta’zim (JDT).

Skuad berjulukan Harimau Selatan itu mara selepas menumpaskan Kelantan FC dengan agregat 8-0 di peringkat suku akhir.

Mereka meraih kemenangan 3-0 pada aksi suku akhir pertama. Manakala perlawanan timbal balik yang berlangsung di Stadium Sultan Ibrahim (SSI) sebentar tadi pula berkesudahan dengan keputusan 5-0.

Featured Image: Sabah Football Club


Khabib Sertai Kelab Divisyen 3 Rusia, FK Legion Dynamo Makhachkala

Legenda UFC, Khabib Nurmagomedov dilaporkan menyertai sebuah kelab bola sepak berpangkalan di tempat kelahirannya, Dagestan iaitu FK Legion Dynamo Makhachkala.

Perkara tersebut dikongsikan sendiri oleh laman sosial kelab yang beraksi dalam saingan Liga Bola Sepak Profesional Rusia (divisyen 3), semalam. Ianya turut dilaporkan oleh saluran berita Russia Today.

Khabib has signed his first professional football contract with FC Legion Dynamo. How well will he do as a footballer 🤔 pic.twitter.com/uhXX2C8ubf

Menerusi muat naik tersebut, Khabib, 32 tahun, yang terkenal dengan julukan The Eagle dilihat berjabat tangan bersama presiden kelab, Shamil Lakhiyalov berserta beberapa helaian kertas di atas meja yang dipercayai merupakan dokumen berupa kontrak untuk kedua-dua pihak.

Muat naik tersebut turut disertakan dengan kapsyen, “Pertarungan hebat menanti Legion kami, di mana kami memerlukan pahlawan yang hebat. Kami sedia untuk mengucapkan selamat datang kepada semua pasukan Liga Perdana Rusia bersama Khabib Nurmagomedov.”

Bagaimanapun, sehingga saat ini tiada sebarang butiran jelas mengenai kemasukan Khabib samada selaku pemain atau mengisi mana-mana jawatan di dalam kelab tersebut.

Untuk makluman semua, selain daripada terlibat dalam seni bela diri campuran (MMA) sejak sekian lama, Khabib turut mempunyai minat yang mendalam terhadap sukan bola sepak.

Beliau pernah mengakui meminati pasukan Real Madrid dan mempunyai hubungan yang baik bersama bintang bola sepak dunia, Cristiano Ronaldo.

Januari lalu, beliau turut terlibat dalam satu perlawanan bola sepak bertemu pasukan yang turut dibarisi oleh legenda AC Milan, Clarence Seedorf di Dubai.


Sukan SEA: Vietnam Kejutkan Indonesia Pada Aksi Sulung Kumpulan A

Paskan tuan rumah, Vietnam bawah 23 tahun (B-23) memulakan kempen temasya Sukan SEA 2021 peringkat Kumpulan A dengan cukup bergaya.

Pada perlawanan pertama yang berkesudahan sebentar tadi, Vietnam yang dibimbing oleh jurulatih Korea, Park Hang-seo berhasil mengejutkan Indonesia B-23 dengan keputusan tiga jaringan tanpa berbalas.

Babak pertama berlangsung dengan seimbang dan kedua-duanya terikat dengan keputusan seri tanpa jaringan. Namu begitu, Vietnam B-23 tampil lebih garang pada babak kedua dan berhasil menerobos gawang lawan bermula minit ke-54 menerusi Nguyen Tien Linh.

Selang 20 minit kemudiannya, Vietnam B-23 berhasil menggandakan jaringan menerusi kaptennya, Do Hung Dung setelah menerima satu lorongan bijak daripada rakan sepasukan.

Dan pada minit ke-88, satu kesilapan daripada pertahanan Indonesia membolehkan Vietnam mencetak gol ketiga hasil rembatan jarak jauh oleh Le Van Do.

Setelah wisel ditiup oleh pengadil perlawanan, Vietnam B-23 tersenyum lebar dan menarik nafas lega bukan sahaja kerana merekodkan kemenangan bahkan turut mengutip tiga mata pertama dalam temasya ini.

Sementara itu, satu lagi perlawanan melibatkan Kumpulan A menyaksikan Filipina B-23 berhasil merangkul kemenangan dengan keputusan 4-0 ke atas Timor Leste B-23 dalam perlawanan yang berlangsung petang tadi.

Perkembangan ini menyaksikan Filipina B-23 mendahului carta Kumpulan A dan Vietnam B-23 mengikuti di tangga kedua selepas tamatnya aksi pertama buat kedua-dua pasukan dalam kumpulan ini. Indonesia B-23 pula berada di kedudukan ketiga sementara Timor Leste B-23 di tangga tercorot.

Featured Image: Facebook Vietnamese Football


Pelumba Suzuki, Joan Mir Raih Kejuaraan Dunia MotoGP 2020

Pelumba Suzuki Ecstar, Joan Mir muncul juara dunia saingan MotoGP 2020 setelah menamatkan perlumbaan GP Valencia di tempat ketujuh, sebentar tadi.

Walaupun menamatkan perlumbaan yang berlansung di Litar Ricardo Tomo di kedudukan ketujuh, ia sudah memadai untuk memberikannya pungutan mata berjumlah 171.

HE'S DONE IT!!! 🏆@JoanMirOfficial IS THE 2020 #MotoGP WORLD CHAMPION!!! 🥇#M1R | #ValenciaGP 🏁 pic.twitter.com/8Dff90W1r4

Pungutan mata tersebut tidak dapat dikejar lagi oleh mana-mana pelumba lain dengan baki satu perlumbaan sahaja lagi untuk saingan musim ini.

Kejuaraan yang diraih pelumba berusia 23 tahun, kelahiran Sepanyol ini merupakan kejuaraan dunia sulung dalam kariernya sepanjang beraksi dalam saingan MotoGP sejak 2019.

Como Español y Mallorquín que soy muy orgulloso de @Joanmir36 !!Además se ser campeón de @motogp entrará en la historia por conseguir:-Ganar con @suzukimotogp después de 20 años.-Ganar en su 2o año.-Ser el 3er Español en ganar en MotoGP.¡Te lo mereces Joan, disfrutalo! 🥂 pic.twitter.com/AYJnIdY4IS

Selain itu, ia juga merupakan kejuaraan pertama yang diraih oleh pasukan pengeluar berpangkalan di Jepun, Suzuki dalam saingan MotoGP selepas tempoh 20 tahun.

Thank you @FrankyMorbido12 and @jackmilleraus for a SENSATIONAL last lap! 👏#MotoGP at its absolute best! 🔥🔥🔥#ValenciaGP 🏁 pic.twitter.com/EOcIbktFWa

Sementara itu, pelumba Petronas Yamaha SRT, Franco Morbidelli meraih kedudukan pertama sambil diikuti rapat oleh pelumba Ducati, Jack Miller. Menduduki tempat ketiga adalah pelumba KTM, Pol Espargaro.

Untuk rekod, kejuaraan dunia MotoGP sejak tahun 2016 didominasi oleh pelumba Honda, Marc Marquez.

Bagaimanapun, pelumba Sepanyol itu tidak dapat beraksi baki saingan MotoGP 2020 ekoran kecederaan yang menimpanya pada awal-awal musim.


Benjamin Mora Pulang Ke Mexico, JDT Tiada Ketua Jurulatih

Pengendali kelahiran Mexico, Benjamin Mora dan pendahulu Liga Super, Johor Darul Ta’zim (JDT) secara rasminya berpisah.

Ini selepas kelab berkenaan memaklumkan jurulatih berusia 43 tahun tersebut meminta untuk membenarkannya pulang ke negaranya bagi menyelesaikan urusan peribadi yang tidak dapat dielakkan.

JDT selaku majikannya menghormati permintaan tersebut dan membenarkan pemergian Mora.

Johor Darul Ta'zim FC (JDT) would like to thank Benjamin Mora for his services.

Benjamin had requested JDT to allow him to return to Mexico due to unavoidable personal matters, and JDT respects the request and will always leave the door open for a return in the future.

— JOHORSouthernTigers (@OfficialJohor) July 27, 2022

Sebelum ini, ketiadaan Mora dalam dua perlawanan liga telah menimbulkan tanda tanya bukan sahaja dalam kalangan peminat skuad Harimau Selatan malahan kebanyakan pendukung saingan bola sepak tempatan.

Bagaimanapun, tiada sebarang makluman mengenai pengganti Mora selaku ketua jurulatih diumumkan JDT setakat ini.

Untuk makluman semua, Mora menjadi ketua jurulatih yang paling berjaya bersama JDT dengan mengemudi skuad berkenaan memenangi empat gelaran Liga Super, empat trofi Piala Sumbangsih, satu Piala Malaysia serta merekodkan kemaraan ke peringkat kalah mata Liga Juara-Juara AFC buat pertama kali.

Sebagai rekod, Mora telah mengendalikan 148 perlawanan sepanjang dua kali tugas bersama skuad senior JDT sejak tahun 2017 dan memenangi 102 perlawanan.

Featured Image: JOHOR Southern Tigers


Ranking BWF: Aaron-Wooi Yik Jadi Beregu No.4 Dunia, ‘Patatimo Boys’ Lonjak Ke Tangga Ke-44

Juara dunia merangkap beregu lelaki No.1 tanah air, Aaron Chia dan Soh Wooi Yik merekodkan kedudukan tertinggi yang baharu dalam karier apabila menghuni kelompok 4 pasangan terbaik buat kali pertama, pada hari ini.

Kemaskini terbaru ranking dunia oleh Persekutuan Badminton Dunia (BWF) sebentar tadi, Aaron-Wooi Yik memasuki kelompok berkenaan apabila melonjak satu anak tangga berbanding kedudukannya, pada minggu lalu. Lonjakan itu membolehkan mereka memintas gandingan pemain senior, Mohammad Ahsan dan Hendra Setiawan.

Sementara itu, takhta beregu No.1 dunia masih dipegang pasangan Jepun, Takuro Hoki dan Yugo Kobayashi diikuti dengan pasangan Indonesia, Marcus Gideon dan Kevin Sukamuljo selaku beregu No.2 dunia. Manakala beregu No.3 dunia pula menjadi milik pasangan Taiwan, Lee Yang dan Wang Chi-lin.

Dalam perkembangan yang lain, beregu muda negara, Wan Arif Junaidi dan Muhammad Haikal Nazri turut merekodkan peningkatan yang ketara dengan melonjak sebanyak enam anak tangga.

Lonjakan itu meletakkan pasangan berjulukan “Patatimo Boys” ini di tangga ke-44 dunia – tertinggi dalam karier mereka setakat ini. Peningkatan itu terhasil selepas mereka berjaya mara sehingga ke peringkat separuh akhir Terbuka Vietnam – Jelajah Super 100 BWF, baru-baru ini.

Selepas ini, Arif-Haikal berpeluang untuk meningkatkan lagi kedudukan ranking dunia dengan mara lebih jauh dalam kedua-dua kejohanan, Cabaran Antarabangsa Indonesia dan Indonesia Masters (Super 100) yang mereka sertai pada Oktober ini.


Jelajah Akhir BWF: Yew Sin-Ee Yi Terkandas Di Separuh Akhir

Hajat para peminat badminton tanah air untuk melihat beregu lelaki bebas (independent), Ong Yew Sin dan Teo Ee Yi mara ke perlawanan akhir Jelajah Dunia Akhir BWF nampaknya tidak kesampaian.

Ini kerana beregu yang menghuni ranking ke-12 dunia terkandas di peringkat separuh akhir setelah tewas kepada beregu lelaki Jepun, Takuro Hoki dan Yugo Kobayashi.

Walaupun memberi tentangan yang sengit sepanjang perlawanan yang berlangsung sebentar tadi, Yew Sin-Ee Yi terpaksa akur dikalahkan secara ‘straight set’ dengan skor 21-18 dan 21-15 dalam masa tidak sampai 40 minit.

HSBC BWF World Tour Finals 2021(New dates)MD – Semi final          🇯🇵Takuro HOKI🏅21 21 🇯🇵Yugo KOBAYASHI🏅18 15 🇲🇾Yew Sin ONG          🇲🇾Ee Yi TEO🕗 in 39 minutes https://t.co/5Wq6evjbH4

Untuk rekod, perlawanan ini merupakan pertembungan ulangan. Semalam, Yew Sin-Ee Yi telah menentang beregu ini pada perlawanan akhir pada peringkat kumpulan yang menyaksikan mereka turut mengalami kekalahan dengan skor 21-19, 12-21 dan 21-10.

Secara keseluruhan, mereka telah merekodkan 5 pertemuan sesama sendiri. Kini, rekod semasa menjadikan Takuro-Yugo mencatatkan 4 kemenangan sementara Yew Sin-Ee Yi kekal dengan 1 kemenangan.

Sebagai tambahan, kemaraan ke peringkat separuh akhir merupakan pencapaian terbaik dalam karier pasangan bebas ini di pentas Jelajah Dunia Akhir BWF.

Featured Image: Badminton Photo / Badminton Association of Malaysia


Kelantan FC Selesai Tunggakan Gaji Melibatkan 15 Bekas Pemain Dan Pegawai

Pasukan berpangkalan di pantai timur, TRW Kelantan FC mengumumkan telah menyelesaikan segala tunggakan gaji melibatkan 15 bekas pemain dan pegawai pasukan.

Perkara itu dimaklumkan menerusi satu siaran media yang diedarkan pada hari ini.

Tunggakan itu melibatkan bekas pemain tempatan dan juga luar negara. Antaranya Khairul Fahmi Che Mat, Brendan Gan, Mohd Nor Farhan Mohamad, Mohd Badhri Mohd Radzi, Amiridzwan Taj Tajudin, Falvio Beck Junior, L’Iman Seydi dan beberapa lagi.

Selain itu, pasukan yang diambil alih oleh pemilik baharu, Norizam Tukiman turut melangsaikan hutang-hutang melibatkan bekas pegawai-pegawai pasukan termasuk ketua jurulatih pada ketika ini, Yusri Che Lah.

Sebagai tambahan, mereka turut memaklumkan melangsaikan tunggakan enam bulan lalu melibatkan pemain-pemain sedia ada yang beraksi bersama Kelantan FC dalam saingan Liga Premier 2020.

Pada masa yang sama, TRW Kelantan FC komited untuk menjaga kebajikan para pemain dan pegawai bagi memastikan pasukan sentiasa bersemangat tinggi dan berprestasi tinggi.

Featured Image: TRW Kelantan FC


Penang FC Berpisah Dengan 2 Pemain Import – Curt Dizon & Ann Sae-hee

Pasukan berpangkalan di utara semenanjung tanah air, Penang FC kini kehilangan khidmat dua pemain importnya iaitu An Sae-hee dan Curt Dizon yang merupakan pertahanan dan penyerang masing-masing.

Difahamkan kedua-dua pemain mencapai persetujuan untuk berpisah dengan kelab berjulukan Harimau Kumbang itu.

Makluman mengenai perpisahan dengan pemain dari Korea dan Filipina masing-masing itu dikongsikan di pelbagai platform media sosial milik kelab, pada hari ini.

A post shared by Penang FC (@officialpenangfc)

Sae-hee dan Dizon yang berusia 32 dan 29 tahun masing-masing menyertai Penang pada jendela perpindahan pramusim Liga Malaysia, baru-baru ini.

Setakat ini, kedua-duanya hanya tampil sebanyak satu kali disamping memanaskan bangku simpanan buat Penang dalam saingan Liga Super.

Dengan perkembangan ini, Penang mempunyai baki tujuh pemain import yang terdiri daripada Rafael Vitor (Brazil), Zaw Min Tun (Myanmar), Ryu Yamaguchi (Jepun), Ousmane Fane (Perancis), Sonny Saad (Lubnan), Adriano (Brazil) dan Giovane Gomes (Brazil).

Adakah Penang yang kini mendapat bimbingan Manzoor Azwira akan menggantikan kekosongan dua slot pemain import tersebut dengan pemain baharu pada jendela perpindahan pertengahan musim kelak? Sama-sama kita nantikan.


Peluang Bergambar Dengan Trofi Piala FA Di Shah Alam Pada 25 Januari

Peminat bola sepak tempatan berpeluang untuk melihat dengan dekat serta bergambar dengan trofi kejohanan kalah mati tertua di dunia, Piala FA Inggeris.

Buat pertama kalinya dalam sejarah, trofi itu akan dibawa untuk dipertontonkan kepada khalayak ramai di Central i-City, Shah Alam pada 25 Januari (Rabu) kelak.

Pihak penganjur menetapkan dua tempoh iaitu jam 10 hingga 11.30 pagi serta 1 petang hingga 9 malam untuk tontonan serta peluang orang ramai mahupun para peminat untuk merakamkan gambar kenangan bersama trofi tersebut.

Untuk pengetahuan semua, Malaysia menjadi salah satu lokasi penyinggahan bagi Jelajah Trofi Asia Pasifik yang berlangsung dari 25 hingga 29 Januari.

Jelajah itu bermula di Sydney, Australia (23 Januari) sebelum dibawa ke Malaysia (25 Januari). Kemudiannya, trofi tersebut akan melintasi Tambak Johor untuk ke Singapura (26 Januari) sebelum mengakhiri jelajah ini di Seoul, Republik Korea (28-29 Januari).


Sukan SEA: Tiada Kilauan Emas Buat Malaysia Dalam Acara Pecut 100m Lelaki

Dua temasya Sukan SEA terdahulu menyaksikan dua pelumba negara, Khairul Hafiz Jantan dan Haiqal Hanafi memenangi pingat emas dalam acara pecut 100 meter (m) pada edisi 2017 dan 2019 masing-masing.

Hafiz memenangi larian tersebut di ketika beraksi di Stadium Nasional Bukit Jalil, Kuala Lumpur dengan catatan masa 10.37 saat sementara Haiqal pula menang ketika beraksi di Filipina dengan rekod masa 10.35 saat.

Bagaimanapun, Sukan SEA 2021 yang berlangsung di Vietnam pada ketika ini, tiada lagi kilauan emas terbutir daripada acara riben biru ini termasuk kilauan perak mahupun gangsa.

Hal ini selepas wakil tunggal negara, Muhammad Arsyad Md Saat, 20 tahun, menamatkan larian di tempat keenam pada larian pusingan akhir, petang tadi.

Untuk makluman semua, acara 100m lelaki bagi kategori lelaki pada kali ini dimenangi oleh pelari remaja Thailand, Puripol Boonson, 16 tahun yang menamatkan larian dengan catatan masa 10.44 saat.

Sementara itu, seorang lagi wakil negara, Muhammad Azeem Mohd Fahmi, 18 tahun, tidak dapat mara ke pusingan akhir apabila dia disingkirkan selepas dikatakan melakukan “false start” ketika mengambil bahagian dalam pusingan saringan (Heat 1).

Featured Image: Majlis Sukan Negara Malaysia


Malaysia Masters: Wei Chong-Kai Wun Cipta 2 Sejarah – Baham ‘The Daddies’ & Mara Semi-Final Super 500

Gandingan beregu muda lelaki negara, Man Wei Chong dan Tee Kai Wun berhasil mencipta dua sejarah baharu dalam karier badminton mereka, pada hari ini.

Pertamanya, pasangan yang menghuni ranking ke-26 dunia ini melakar kemaraan sulung ke peringkat separuh akhir dalam kejohanan Jelajah Dunia BWF bertaraf Super 500.

Kemaraan itu tercipta selepas mereka berhasil mencetak kemenangan ketika turun beraksi pada peringkat suku akhir saingan Malaysia Masters 2023 di Axiata Arena, sebentar tadi.

Keduanya, Wei Chong-Kai Wun mencipta satu kejutan menumpaskan lawannya, gandingan ‘otai’ yang terkenal dengan gelaran ‘The Daddies’ iaitu Mohammad Ahsan dan Hendra Setiawan dalam pertarungan tersebut.

Lebih manis, kemenangan ke atas Ahsan-Hendra itu berakhir dengan skor “straight set” iaitu 23-21 dan 21-17 dalam tempoh masa sekitar 40 minit permainan.

Sebagai rekod, ini merupakan pertembungan kedua melibatkan Wei Chong-Kai Wun menentang Ahsan-Hendra di peringkat antarabangsa.

Pertembungan pertama melibatkan kedua-dua gandingan ini berlangsung di kejohanan Terbuka Singapura tahun lalu dimana ia berpihak kepada Ahsan-Hendra dengan skor 21-14 dan 21-15 dalam tempoh 25 minit permainan.

Sementara itu, di peringkat separuh akhir kelak, Wei Chong-Kai Wun akan bertemu samada beregu senegara merangkap juara Kejohanan Dunia BWF 2022, Aaron Chia dan Soh Wooi Yik atau beregu Indonesia, Leo Carnando dan Daniel Marthin untuk merebut tiket ke pentas akhir.

PERODUA Malaysia Masters 2023 presented by DAIHATSUMD – QF          🇲🇾MAN Wei Chong🏅23 21 🇲🇾Kai Wun TEE🏅          🇮🇩Mohammad AHSAN21 17 🇮🇩Hendra SETIAWAN

— BWFScore (@BWFScore) May 26, 2023


TMJ Berundur & Serah Urusan Harian JDT Kepada Pengurusan Tertinggi Kelab

Pemilik Johor Darul Ta’zim (JDT), DYAM Tunku Ismail Ibni Sultan Ibrahim membuat kejutan dengan mengumumkan keputusan untuk berundur daripada kelabnya.

Pengumuman tersebut dikongsikan oleh pelbagai platform media sosial milik pasukan berjulukan skuad Harimau Selatan itu pada hari ini.

Difahamkan keputusan tersebut dilakukan oleh baginda merangkap Tunku Mahkota Johor (TMJ) itu dilakukan atas faktor tanggungjawab dan komitmennya yang lain.

Due to my other responsibilities and commitments, I have decided to take a step back and handover the control of JDT FC to the top management of the club.

I wish the club and everyone all the best.

HRH Major General Tunku Ismail Ibni Sultan Ibrahim, Crown Prince of Johor pic.twitter.com/SHMNsFg9DP

— JOHORSouthernTigers (@OfficialJohor) June 9, 2022

Pada masa yang sama, baginda turut memaklumkan menyerahkan urusan harian pasukan tersebut kepada pengurusan tertinggi kelab serta mendoakan yang terbaik untuk kelab dan semua.

Sebagai rekod, TMJ mula mengambil alih bola sepak di negeri Johor dengan mencantumkan Johor FA dan Johor FC dan mentransformasikannya menjadi JDT pada musim 2012.

Sejak mengambil alih kelab ini, TMJ telah memimpin skuad Harimau Selatan ini bukan sahaja memenangi pelbagai gelaran di dalam dan luar negara seperti menjuarai saingan Liga Super sebanyak lapan kali dan Piala AFC.

Bahkan baginda turut membawakan pembaharuan dengan terbinanya pusat latihan serba lengkap di Padang Seri Gelam serta sebuah stadium bola sepak moden dan canggih, Stadium Sultan Ibrahim.

Featured Image: JOHOR Southern Tigers


Terbuka Korea: Joo Ven Belum Dapat Atasi Perseorangan No.2 Indonesia

Perseorangan lelaki bebas (independent) negara, Soong Joo Ven belum mampu mengatasi pemain badminton No.2 Indonesia, Jonatan Christie.

Terbaru, Joo Ven yang berusia 26 tahun tumpas buat kali kedua di tangan Jonatan pada Pusingan 32 dalam saingan Terbuka Korea yang berlangsung sebentar tadi.

Korea Open Badminton Championships 2022MS – Round of 3221 21 🇮🇩Jonatan CHRISTIE🏅13 18 🇲🇾Joo Ven SOONG

🕗 in 39 minutes https://t.co/G3WzrueZEZ

— BWFScore (@BWFScore) April 6, 2022

Dalam perlawanan tersebut, Joo Ven tumpas secara ‘straight set’ kepada Jonatan dengan skor 13-21 dan 18-21 dalam tempoh masa permainan yang menghampiri 40 minit.

Untuk pengetahuan semua, ini merupakan kali kedua Joo Ven turun menentang Jonatan di pentas antarabangsa. Kedua-duanya bertemu buat pertama kali di saingan Terbuka Thailand 2017 dimana Jonatan turut mencetak kemenangan ‘straight set’ 21-9 dan 21-18.

Sementara itu, Jonatan yang merupakan pilihan ketiga kejohanan mara ke Pusingan 16 akan menghadapi cabaran daripada pemain Jepun, Kodai Naraoka.

Sertai pertandingan Komen & Menang di portal Sukanz bersempena saingan Terbuka Korea 2022 dan anda berpeluang untuk memenangi kredit e-wallet bernilai RM50.

Langkah-langkah mudah untuk menyertai pertandingan ini:

1. Log masuk atau daftarkan diri anda di portal Sukanz.

2. Tinggalkan komen di ruangan komen di bawah sepanjang berlangsungnya saingan Terbuka Korea 2022 – bermula dari 5 hingga 10 April.

3. Tiga tukang komen paling bertuah akan dipilih dan dihubungi untuk diberikan hadiah berupa kredit e-wallet bernilai RM50 setiap seorang setelah tamatnya saingan Terbuka Korea kelak.

Featured Image: Badminton Association of Malaysia


Kewangan JDT Tidak Kukuh Untuk ‘Ikat’ Radamel Falcao – Martin Prest

Gergasi bola sepak tanah air, Johor Darul Ta’zim (JDT) tidak berada dalam keadaan kewangan yang kukuh untuk menandatangani ‘marquee player’ seperti Radamel Falcao.

Keadaan kewangan terbabit disebabkan oleh pandemik Covid-19 yang melanda dunia sejak tahun 2020 yang lalu, demikian penjelasan daripada Pengarah Sukan JDT, Martin Prest.

🦁 Malezya'nın en popüler kulübü Johor, Galatasaray'dan Radamel Falcao'yu istedi.Kulübün Başkanı Prens Tunku İsmail İdris'in bizzat transferi üstlendiği ve Malezya futbol liginin en büyük transferini yapmak istediği iddia edildi. pic.twitter.com/RlgqJGoVfY

Baru-baru ini, sebuah portal sukan yang berpangkalan di Turki mendedahkan skuad Harimau Selatan membuat tawaran untuk mendapatkan khidmat bekas penyerang Manchester United dan Chelsea tersebut bagi beraksi di Liga Malaysia.

Menerusi satu makluman oleh Martin menerusi laman sosial kelab pada hari ini, beliau turut menegaskan bahawa berita tersebut hanyalah bersifat khabar angin semata-mata.

Johor Darul Ta'zim FC (JDT) would like to clarify that contrary to media reports, the club have not made an offer to Radamel Falcao. Such news are purely rumours.[1/3] pic.twitter.com/KGTBGxLgqN

Akan tetapi, Martin berkeyakinan kedudukan kewangan kelab akan berada pada tahap yang lebih baik dalam tempoh satu hingga dua tahun akan datang.

Pada ketika itu, pemain-pemain sebegitu mampu diikat oleh pasukan juara Liga Super tujuh kali berturut-turut tersebut.

“Kami perlu lebih berhemah dalam perbelanjaan ketika ini dan memberikan keutamaan kepada infrastruktur yang boleh membawa kebaikan kepada pembangunan.” jelasnya lagi.

Untuk rekod, JDT pernah mengikat pemain berstatus ‘marquee player’ pada awal kemunculan kelab sekitar tahun 2012 hingga 2014.

Antaranya bekas penyerang Sepanyol, Dani Guiza dan bekas pemain tengah menyerang Argentina, Pablo Aimar.


Safawi Alami Kecederaan Selepas Menentang Sporting CP B-23

Penyerang sayap kebangsaan, Safawi Rasid dilaporkan mengalami kecederaan selepas daripada perlawanan menentang Sporting CP Bawah 23 Tahun (B-23) dalam aksi Liga Revelacao, sabtu lalu.

Bagaimanapun, kecederaan yang dialami oleh Safawi tidak begitu serius dan akan pulih dalam tempoh yang singkat.

Dalam perlawanan tersebut, Safawi diturunkan dalam kesebelasan utama dan bermain hampir 60 minit sebelum digantikan oleh pemain muda Brazil, Felipe Dini.

Pemain kelahiran Dungun, Terengganu ini mengakui ianya merupakan satu pengalaman baharu dan berbeza bermain di pentas eropah walaupun hanya membuat penampilan dalam siangan liga simpanan mereka.

“Mereka bermain cukup laju dengan fizikal yang agak besar namun itu adalah pengalaman bagus untuk saya memahami corak permainan pemain Eropah.

“Walaupun mengalami sedikit kecederaan, situasi terbabit tidaklah membimbangkan kerana akan pulih dalam tempoh terdekat ini,” katanya seperti dilaporkan oleh Harian Metro.

Sementara itu, Safawi berkata saingan untuk merebut kesebelasan utama sangat sukar bersama Portimonense SC tidak kiralah dalam skuad senior atau skuad simpanan.

Apa yang boleh digambarkan, sebaik sahaja sesi latihan bermula rakan sepasukan akan berubah 360° menjadi ‘musuh’ demi memikat dan meraih perhatian barisan kejurulatihan.

“Sebelum latihan, kami boleh bergurau dan gelak bersama namun sebaik melangkah ke padang boleh diibaratkan tidak mengenali antara satu sama lain.

“Apa yang boleh saya katakan, tiada istilah budak emas atau istimewa kerana semuanya sama saja dengan matlamat untuk dipilih mengisi kesebelasan utama.

“Jika kita lemah atau gagal menunjukkan prestasi diinginkan, jangan mimpi untuk bermain bersama skuad utama,” katanya lagi.

Untuk rekod, Safawi diikat oleh pasukan Portimonense SC secara pinjaman daripada Johor Darul Ta’zim (JDT) selama setahun. Ia turut disertakan dengan klausa mendapatkan khidmat Safawi secara tetap pada penghujung musim.


AFF B-23: Buntu Di Hadapan Gol, Malaysia Tumpas Lagi Kepada Laos

Sekali lagi skuad Malaysia bawah 23 tahun (B-23) merekodkan kekalahan di tangan Laos dalam saingan Kejuaraan AFF B-23.

Kali ini, skuad bimbingan Brad Maloney tumpas denga keputusan 0-2 kepada Laos hasil jaringan Bounpachan Bounkong dan Souksakhone Bouaphaivanh.

Jaringan oleh kedua-dua pemain tersebut hadir pada separuh masa pertama dan kedua masing-masing.

Perlawanan yang sepatutnya menjadi titik kebangkitan skuad Malaysia untuk merekodkan kemenangan dan mengintai peluang untuk ke saingan separuh akhir nampaknya tidak menjadi kenyataan.

Paling mengecewakan, bahagian serangan Malaysia pula dilihat buntu sepanjang permainan sekaligus menyaksikan mereka gagal merekodkan sebarang jaringan dalam perlawanan yang berlangsung di Stadium Morodok Techo ini.

Kekelahan ini menjadikan Malaysia gagal mengutip sebarang mata dalam saingan Kejuaraan AFF B-23 kali ini sekaligus terpaksa melupakan saingan peringkat separuh akhir.

Jumaat lalu, skuad Harimau Muda ini tumpas di tangan Laos dengan keputusan 1-2 pada perlawanan peringkat Kumpulan B.

Featured Image: Lao Football Federation


Piala Asia B-23: Malaysia Langkah Kiri, Kalah 1-4 Kepada Korea

Skuad Malaysia bawah 23 tahun (B-23) memulakan saingan Kumpulan C dalam kempen Piala Asia B-23 dengan langkah kiri apabila tumpas kepada Republik Korea.

Skuad negara bimbingan Brad Maloney tumpas dengan keputusan 1-4. Jaringan oleh Korea merangkap juara bertahan ini disumbangkan oleh Lee Sang-min (31’), Kim Tae-hwan (48’) dan jaringan berganda Cho Young-wook (89’, 90+2’).

Manakala jaringan tunggal Malaysia pula dihasilkan oleh kapten pasukan, Mukhairi Ajmal pada minit ke-83.

FT |  🇰🇷 Korea Republic 4-1 Malaysia 🇲🇾

💪 An impressive performance has the holders off to a winning start in Group C!

— #AFCU23 (@afcasiancup) June 2, 2022

Dalam perlawanan tersebut, skuad negara berjulukan Harimau Muda turut dilihat tidak dapat menyaingi corak permainan yang ditampilkan oleh Korea dimana mereka mendominasi sebahagian besar permainan.

Selain itu, serangan demi serangan yang dilancarkan mereka memaksa Malaysia beraksi dengan corak permainan bertahan hampir sepanjang perlawanan. Mujurlah penjaga gol tinggi lampai, Rahadiazli Rahalim beraksi dengan baik dan mengekang Korea berkenduri gol dalam perlawanan ini.

Dengan kekalahan ini, Malaysia gagal memungut sebarang mata daripada perlawanan pertama peringkat kumpulan ini. Buat masa ini, Malaysia berada di dasar Kumpulan C.

Featured Image: Football Association of Malaysia


Oppo Tawar Tiket Perlawanan UCL Dengan Sertai Kempen “Inspirational Games”

Sekitar pertengahan Julai lalu, syarikat peranti pintar dari China iaitu Oppo diumumkan menjadi salah satu daripada penaja bagi kejohanan bola sepak elit eropah, Liga Juara-Juara UEFA (UCL) sehingga tahun 2024.

Sejajar dengan kedudukannya selaku penaja serta Rakan Rasmi Global bagi kejohanan UCL, Oppo melancarkan satu kempen yang dinamakan “Inspirational Games” buat saingan peminat bola sepak di seluruh dunia.

Kempen ini mengajak para peminat untuk memilih satu perlawanan UCL yang cukup menginspirasikan daripada pilihan yang diberikan oleh Oppo. Anda boleh menyertakan sebab mengapa pilihan itu dibuat.

Sekiranya pilihan perlawanan yang diberikan Oppo itu tidak begitu menginspirasikan, anda boleh mencadangkan perlawanan lain di dalam ruangan komen.

Selepas pilihan dibuat, anda berpeluang untuk menyertai cabutan bertuah. Antara hadiah yang ditawarkan adalah berupa tiket perlawanan UCL, pelbagai cenderamata UCL (t-shirt, topi & botol air) serta beg galas.

Tarikh tutup bagi cabutan bertuah ini adalah pada 11:59 malam CET (26 September) atau 5.59 pagi waktu Malaysia (27 September).


Liverpool Tak Perlu Ikut Cara Chelsea ‘Borong’ Pemain – Jurgen Klopp

“Kita (Liverpool) adalah sebuah pasukan yang berbeza.” jelas pengurus pasukan, Jurgen Klopp kepada para penyokong The Kop yang begitu risau apabila kelab mereka tidak begitu aktif pada jendela perpindahan kali ini.

Antara pasukan paling aktif di bursa perpindahan pemain musim ini adalah Chelsea. Kelab berpangkalan di London itu telah membawa masuk enam pemain baharu iaitu Timo Werner, Hakim Ziyech, Thiago Silva, Malang Sarr, Ben Chilwell dan Kai Havertz.

Chelsea's attack has UPGRADED this summer 💪 pic.twitter.com/xGSDHnfJpr

Sebagai perbandingan, skuad Liverpool bimbingan Klopp hanya memuktamadkan perpindahan seorang pemain iaitu pertahanan kiri, Kostas Tsimikas daripada pasukan Olympiacos, setakat ini.

Aksi kurang bermaya dan kekalahan Liverpool di tangan Arsenal dalam aksi Perisai Komuniti minggu lalu menambahkan lagi resah para penyokong. Bermula saat itu, sebahagian penyokong mahukan Klopp mendatangkan pemain-pemain baharu ke dalam kem Liverpool.

Ianya wajar dalam usaha untuk mempertahankan kejuaraan yang dimenangi musim lalu.

🗣 "We're a different kind of club"🔴 #LFC manager Jurgen Klopp defends the club's caution in the transfer market compared to title rivals "owned by countries and oligarchs".📲⚽ https://t.co/QfaBGi407M#bbcfootball pic.twitter.com/NYKYUkRMkN

Bagaimanapun, Klopp dengan tenang memberikan penjelasan dalam satu temu bual bersama Radio BBC, “Kita mara ke perlawanan akhir Liga Juara-Juara (UEFA) dua tahun lalu, kita memenanginya tahun lepas dan meraih kejuaraan Liga Perdana Inggeris (EPL) musim lalu dengan jadi diri kita sendiri, dengan mengikut cara kita.”

Bagi pengendali berusia 53 tahun ini, membawa masuk ramai pemain ketika jendela perpindahan mempunyai kelebihan dan kekurangan yang tersendiri. Kekurangannya adalah pemain-pemain yang di bawa masuk itu belum terbukti dapat menyesuaikan diri di dalam pasukan.

Setelah merekrut ramai pemain, pengurus Chelsea, Frank Lampard mempunyai tugasan yang besar untuk memupuk keserasian dalam tempoh yang singkat sebelum saingan liga bermula.

The boss with some final words of encouragement for @tammyabraham and @masonmount_10… 👊#BAYCHE pic.twitter.com/6Ue2e21ozV

“Kita tidak boleh ubah dalam satu malam dan berkata, kita mahu ikut seperti Chelsea, ikut macam mereka. Sekarang, mereka menandatangani ramai pemain (baru). Itu menjadi satu kelebihan buat mereka, sudah pasti, tetapi ini juga bermakna mereka perlu (dapatkan) keserasian secepat yang mungkin,”

“Ini bukan sahaja mengenai membawa (pemain) berkualiti ke dalam pasukan. Kamu tidak boleh membawa sebelas pemain terbaik dunia dan hanya mengharapkan seminggu kemudian, mereka bermain (corak) bola sepak terbaik yang pernah mereka mainkan. Semuanya (perlu) diusahakan secara bersama ketika sesi latihan.” jelasnya.

Preparation for '20/21 continues 👊🔴 pic.twitter.com/53i1iu1Ato

Buat masa ini, Klopp masih menaruh harapan tinggi kepada pemain-pemain sedia ada di dalam skuad Liverpool untuk mengharungi saingan baharu bola sepak, musim 2020/21. Baginya, apa yang dilakukan Liverpool pada jendela perpindahan kali ini tidak banyak bezanya seperti jendela perpindahan musim lalu.

“Itu menjadi kelebihan buat kami (Liverpool). Kami telah berkerja bersama dalam tempoh yang agak lama, tetapi saya tahu penyokong tidak mahu dengar! Tetapi, kamu telah perkara yang hampir sama musim lepas. Alasan kelab (berikan), kami sentiasa mahu memperbaiki skuad, tetapi ada cara-cara yang berbeza.” tambahnya lagi.


Pemilik TRW Kelantan FC Tarik Minat Pelabur Baharu Untuk Bangunkan Pasukan?

Para peminat dan penyokong skuad Liga Premier, TRW Kelantan FC bakal menyaksikan kemasukan pelaburan baharu oleh sekumpulan individu ke dalam pasukan berpangkalan di pantai timur tersebut.

Menurut laporan Utusan Malaysia, pemilik pasukan berkenaan, Norizam Tukiman memaklumkan telah mencapai kata sepakat dengan sekumpulan individu yang berminat untuk membangunkan skuad yang mendapat julukan The Red Warrior tersebut.

Difahamkan minat sekumpulan individu tersebut untuk melabur ke dalam pasukan Kelantan hadir selepas menyaksikan perancangan yang telah dijalankan oleh Norizam selepas mengambil alihnya setahun yang lalu.

Baca: Pemilik Zamburger Beli Pasukan Kelantan Dengan Harga RM6.8 Juta

Bagaimanapun, identiti atau latar belakang mengenai sekumpulan pelabur tersebut kekal misteri dan disimpan kemas oleh Norizam atau dikenali sebagai Zamsaham setakat ini.

“Apa yang boleh kongsikan setakat ini kepada penyokong setia TRW, saya sudah mencapai kata sepakat dengan sekumpulan pelabur yang berminat untuk bersama-sama membangunkan pasukan.

“Saya gembira bila ada pihak mula yakin dengan perancangan yang telah dibuat oleh TRW sebelum ini. Ia membuktikan pengorbanan yang dibuat bagi memulihkan pasukan Kelantan oleh saya sebelum ini bukanlah cakap kosong,” katanya seperti dipetik daripada Utusan Malaysia.

Baca: TRW Kelantan FC Bakal Bina Pusat Latihan Setanding JDT

Baca: TRW Rancang Bina Pusat Latihan Berbumbung Dengan Bajet Tidak Melebihi RM10 Juta

Baru-baru ini, Norizam turut berkongsikan mengenai perancangannya terhadap TRW Kelantan dalam masa terderkat dan juga musim hadapan menerusi akaun laman sosialnya.

Antara perancangan yang sedang diusahakannya adalah untuk mengadakan padang latihan yang lebih berkualiti untuk para pemainnya menjalani latihan.

Selain itu, Norizam turut berkongsikan bahawa beliau sedia untuk mengeluarkan ‘pitih’ untuk mendapatkan pemain-pemain bintang bagi menguatkan lagi pasukannya untuk mengharungi saingan Liga Premier 2022.

Sebagai tambahan, selain daripada menjadi pemilik TRW Kelantan FC, Norizam juga merupakan pemilik pasukan yang berpangkalan di Indonesia iaitu PSPS Riau.

Featured Image: TRW Kelantan FC


5 Sebab Bayern Munich Pilih Thomas Tuchel

Bayern Munich telah memperkenalkan Thomas Tuchel bagi mengisi kekosongan yang ditinggalkan Julian Nagelsmann setelah diumumkan berpisah dengan kelab itu menerusi pengumuman yang disiarkan melalui laman web rasmi mereka.

Perlantikan Thomas Tuchel bagi menggantikan Julian Nagelsmann ini berkemungkinan  didorong oleh beberapa faktor untuk memastikan Bayern Munich kekal dominan di Jerman. Berikut kami hidangkan sebab-sebab mengapa Tuchel menjadi pilihan Der FCB:

Melihat kepada trend beberapa musim yang lalu, Bayern Munich gemar melantik pengurus kelahiran Jerman seperti Hansi Flick dan Julian Nagelsmann sejak kali terakhir melantik Niko Kovac daripada Croatia pada musim 2019/20.

Malahan Tuchel yang turut lahir di Bavaria, Jerman sudah masak dengan saingan Bundesliga menerusi pengalamannya melatih beberapa kelab seperti FC Augsburg II, Mainz 05 dan Borussia Dortmund menjadikannya sebagai pengurus yang cukup berpengalaman untuk melatih Bayern Munich.

Thomas Tuchel telah memenangi pelbagai piala bermula di Borussia Dortmund apabila beliau membantu kelab itu menjulang DFB Pokal pada musim 2016/17 sebelum membantu Paris Saint-Germain (PSG) memenangi quadruple (empat trofi semusim) pada musim 2019/20.

Bersama Chelsea pula, Tuchel menjulang piala idaman para pengurus dan pasukan di Eropah – UEFA Champions League pada musim 2020/21 yang membawa kepada gelaran juara FIFA Club World Cup pada musim seterusnya.

Sebagai salah satu kelab yang dominan di Jerman, Bayern Munich memerlukan seorang pengendali yang boleh mengawal suasana di bilik persalinan memandangkan mereka mempunyai beberapa pemain ternama dunia seperti Dayot Upamecano, Alphonso Davies dan Benjamin Pavard.

Tuchel dilihat mempunyai kewibawaan itu dengan pernah melatih PSG yang dipenuhi pemain bintang seperti Thiago Silva, Kylian Mbappe, Neymar dan Angel di Maria dan berjaya membawa mereka menjulang piala dengan konsisten di Ligue 1.

Menurut CEO Bayern Munich, Oliver Kahn, permainan kelab itu di bawah kendalian Julian Nagelsmann itu semakin kurang menarik selepas saingan liga bermula sejurus tamat Piala Dunia FIFA tempoh hari.

Oleh itu, Bayern Munich memerlukan seorang pengurus yang mampu mengubah cara Bayern Munich bermain dan Thomas Tuchel telah membuktikan kemampuannya dalam menampilkan falsafah menyerang dalam bola sepak yang menarik sejak mengendalikan Mainz 05 lagi.

Biarpun tidak melatih mana-mana kelab selepas dipecat Chelsea, kredibiliti Thomas Tuchel sebagai pengurus berwibawa tidak boleh dipertikaikan lagi selepas meraih pelbagai anugerah individu yang memungkinkan Bayern Munich tertarik dengan beliau.

Pengendali berusia 50 tahun ini pernah memenangi anugerah UEFA Men’s Coach of the Year bagi musim 2020/21 dan juga dipilih sebagai German Manager of the Year serta The Best FIFA Football Coach bagi tahun 2021.


Shereen Terus Raih Emas 400 Meter Di Amerika Syarikat

Atlet olahraga negara, Shereen Samson Vallabouy terus melakar kecemerlangan apabila mengekalkan kejuaraan acara 400 meter bagi kedua-dua musim sejuk dan bunga untuk dua tahun berturut-turut di negara Uncle Sam.

Terbaru, pelari berusia 24 tahun itu berjaya meraih emas dalam acara 400 meter (m) di Kejohanan Trek & Padang Divisyen II Persatuan Olahraga Kolej Kebangsaan (NCAA), Colorado sekaligus turut membantu universitinya memenangi tempat keempat secara keseluruhannya.

Shereen mewakili Winona State University (WSU) menamatkan perlumbaan di tempat pertama dengan mencatatkan masa 52.74 saat (s) dan menghadiahkan pingat emas buat universiti Minnesota tersebut.

Kemenangan tersebut diikuti pelari Azusa Pacific University, Alayna Verner di tempat kedua dengan catatan masa 52.78s dan gangsa milik Corrssia Perry dari West Texas A&M University yang merekodkan catatan masa 53.39s.

Sebelum ini, nama Shereen Samson Vallabouy mula meniti di bibir peminat sukan tempatan selepas meraih emas buat kontinjen Malaysia bagi acara 400m di Sukan SEA 2023 sekaligus mengulangi pencapaian ibunya, Josephine Mary.

Shereen juga merupakan pemegang rekod kebangsaan bagi acara 400m dengan catatan masa 51.80s di Kejohanan Olahraga Tahunan Mt SAC Relays ke-63, California yang menamatkan rekod yang dipegang pelari legenda negara, Allahyarhamah Rabia Abdul Salam di Manila iaitu 52.56s.


Bank Islam Sumbang RM2 Setiap Fi Pengeluaran, Tahunan & Penggantian Kad Debit-i Kepada FAM

Bank Islam Malaysia Berhad (BIMB) yang menaja Persatuan Bola Sepak Malaysia (FAM) sejak tahun 2013 tampil memperbaharui kerjasamanya dengan badan induk tersebut pada hari ini bagi menyokong skuad bola sepak kebangsaan, Harimau Malaya.

Kerjasama antara kedua-dua entiti ini terjalin sekitar sepuluh tahun lalu melalui pelancaran kad debit-i jenama bersama iaitu Team Harimau.

Menurut Ketua Pegawai Eksekutif Kumpulan Bank Islam, Mohd Muazzam Mohamed, kini, pemegang kad debit-i Team Harimau telah mencecah lebih 2.1 juta. Manakala, bagi tempoh Januari hingga Mei tahun ini, sebanyak lebih 200,000 kad ini telah dikeluarkan kepada para pelanggannya.

Menerusi kerjasama ini, Bank Islam telah serta terus menyumbang kepada pembangunan dan perkembangan sukan bola sepak negara dengan menyumbangkan RM2 setiap fi pengeluaran, tahunan dan penggantian Kad Debit-i Bank Islam Visa Team Harimau kepada FAM.

Tambah Muazzam lagi, Kad Debit-i Team Harimau tersebut turut mendapat pengiktirafan di peringkat dalam dan luar negara seperti The Highly Commended award for Best Debit Card Offering (Unidebit) for the Cards & Electronic Payments International (CEPI) Asia Summit Wards 2015 dan The Largest Debit Co-Brand Partnership in 2019.

Susulan rekod yang memberangsangkan, Bank Islam dan FAM mengumumkan meneruskan kerjasama strategik ini demi manfaat pihak terlibat bagi tempoh dua tahun melibatkan dua dokumen berasingan ditandatangani oleh wakil kedua-dua pihak dalam majlis yang berlangsung di EQ Hotel, Kuala Lumpur pada hari ini.

Salah satunya melibatkan lanjutan kerjasama melibatkan pembaharuan kad debit tersebut manakala satu dokumen lagi berkenaan aktiviti promosi Bank Islam bersama FAM.

Selain itu, Muazzam dalam ucapannya turut mendedahkan Bank Islam telah menjadi penaja kepada FAM dengan jumlah keseluruhan setakat ini berjumlah RM6 juta sejak tahun 2015.

Featured Image: Football Association of Malaysia


Terbuka Perancis: Lee Zii Jia Buat Perhitungan Semula Dengan Shesar Di Pusingan 32

Jaguh badminton negara, Lee Zii Jia akan membuat perhitungan semula dengan pemain Indonesia, Shesar Hiren Rhustavito dalam kejohanan Terbuka Perancis pada hujung bulan ini.

Zii Jia yang diletakkan sebagai pilihan ketiga kejohanan dijadualkan bertemu pemain ranking ke-23 dunia ini pada Pusingan 32 dalam saingan bertaraf Jelajah Dunia Super 750 BWF terbabit selepas berlangsungnya majlis undian semalam.

Berdasarkan rekod pertemuan, mereka pernah berentap sebanyak lapan kali di pentas antarabangsa dan kedua-duanya pernah meraih sebanyak 4 kemenangan masing-masing.

Bagaimanapun, pertemuan terakhir antara kedua-dua pemain menyaksikan ianya dimenangi oleh Shesar ketika Pusingan 16 saingan Terbuka Malaysia pada 30 Jun lalu.

Sudah pasti kekalahan tersebut mengekang Zii Jia ke peringkat suku akhir. Namun lebih memeritkan, ianya berlaku di Axiata Arena, Bukit Jalil dimana turut disaksikan oleh penyokong dan peminat badminton tanah air.

Untuk makluman semua, saingan Terbuka Perancis ini akan dilangsungkan di Stade Pierre de Coubertin, Paris bermula dari 25 hingga 30 Oktober.


Atlet Angkat Berat Kategori 61Kg, Aznil Raih Pingat Emas Kelayakan Sukan Komanwel

Selepas atlet angkat berat kategori 55 kilogram (kg), Mohamad Aniq Kasdan melayakkan diri ke temasya Sukan Komanwel Birmingham 2022, seorang lagi atlet negara mengikuti jejak langkahnya.

Jejak langkah itu diikuti oleh Muhamad Aznil Bidin yang merupakan atlet angkat berat kategori 61kg selepas muncul pemenangan pingat emas dalam kategori tersebut dalam kelayakan Sukan Komanwel 2022 yang dianjurkan bersama-sama Kejohanan Angkat Berat Dunia 2021.

Baca: Angkatan 142kg Berikan Aniq Kasdan Pingat Perak di Kejohanan Angkat Berat Dunia 2021

Atlet berusia 27 tahun ini memenangi pingat emas dalam kejohanan kelayakan ini selepas berhasil merekodkan angkatan terbaik seberat 120kg dan 153kg bagi kategori ‘snatch’ dan ‘clean & jerk’ masing-masing menjadikannya melakukan angkatan seberat 273kg secara keseluruhan.

Rekod 273kg itu meletakkan namanya menerajui carta keputusan keseluruhan dalam kalangan atlet-atlet negara komanwel sekaligus melayakkannya ke temasya Sukan Komanwel pada tahun hadapan.

Sementara itu, Aznil meraih kedudukan di tempat kelima bagi kejohanan dunia anjuran Persekutuan Angkat Berat Antarabangsa (IWF) yang bertempat di Tashket, Uzbekistan.

Menurut Presiden Persekutuan Angkat Berat Malaysia (PABM), Datuk Ayub Rahmat memaklumkan seorang lagi atlet angkat berat negara iaitu Muhammad Erry Hidayat, 22 tahun, akan beraksi untuk menempah tiket ke temasya yang sama, pada malam ini.


Kembar Ryan Lambert Sertai Pasukan Juara Piala Malaysia 2021

Adik-beradik kembar kepada Ryan Lambert iaitu Declan Lambert diumumkan menyertai pasukan juara Piala Malaysia 2021, Kuala Lumpur City FC (KL City) secara rasmi.

Penyertaan pemain berusia 23 tahun itu disahkan oleh KL City menerusi video berdurasi 56 saat yang dikongsikan di pelbagai platform media sosial milik kelab berkenaan, pada hari ini.

The wait is now over. Welcome to The City, Declan Lambert 🔴⚪A versatile and agile player who can play as a right back and also as a centre midfield. #KLCityFC #PrideofKL #morethanaclub pic.twitter.com/6dEtmLUJmR

Posisi utama Declan adalah bek kanan namun dia juga merupakan seorang pemain yang versatil dengan keupayaan untuk beraksi sebagai pemain tengah.

Untuk makluman semua, Declan merupakan pemain berdarah kacukan Malaysia-Australia yang lahir di di ibu negara, Kuala Lumpur. Walaupun lahir di ini, Declan memulakan karier bola sepaknya di Australia bersama Richmond Soccer Club bermula tahun 2016.

Tidak lama kemudian, Declan berhijrah ke Belanda dengan menyertai sebuah pasukan liga bawahan negara terbabit. Pada tahun 2018, Declan berhasil mengikat kontrak bersama pasukan yang beraksi dalam divisyen dua Belanda iaitu, FC Den Bosch.

Dengan statusnya sebagai pemain kacukan yang lahir di sini serta datang daripada negara kuasa besar bola sepak di eropah dan dunia, Declan berkemungkinan besar akan menjadi pilihan utama ketua jurulatih, Bojan Hodak untuk mengisi posisi bek kanan KL City sepanjang musim ini.

Dijangka kelibat Declan akan dapat dilihat oleh peminat skuad ibu kota pada perlawanan Piala Sumbangsih 2022 menentang Johor Darul Ta’zim (JDT), pada Sabtu ini.


Skuad Malaysia Yang Mengikat Bahrain 1-1 Pada Tahun 2013, Dimanakah Mereka Ketika Ini?

Tanggal 15 oktober 2013 skuad kebangsaan Malaysia turun ke Stadium Shah Alam untuk melayan kunjungan Bahrain dalam aksi kelayakan Piala Asia 2015. Ketika itu, Malaysia yang berada di kedudukan ke-161 dunia berhasil mengikat pasukan pelawat yang berada di kedudukan lebih baik iaitu ranking ke-121 dengan keputusan 1-1.

Penyokong Malaysia perlu berterima kasih kepada jaringan penyamaan oleh penyerang lincah, Norshahrul Idlan Talaha yang dihasilkan pada babak kedua. Norshahrul atau Matyo mengambil peluang yang terhidang dengan melakukan rembatan dari luar kotak penalti selepas kesilapan pertahanan lawan yang gagal mengeluarkan bola daripada kawasannya.

Sebelum daripada itu, Bahrain yang dibimbing oleh jurulatih kelahiran England, Anthony Hudson mendahului 1-0 menerusi pertahanannya, Abdulla Saleh Aman berpunca daripada situasi sepakan penjuru pada masa kecederaan babak pertama.

Itu merupakan keputusan positif kedua yang diraih oleh Malaysia selepas menumpaskan Yaman 2-1 pada aksi kedua peringkat Kumpulan D. Lapan tahun telah berlalu, menarik untuk kita jejaki dimanakah kesemua barisan pemain pada perlawanan tersebut berada pada ketika ini.

Ayuh kita lihat senarai di bawah:

Tarikh Lahir: 10 Julai 1956

Jawatan Pada Waktu Itu: Ketua Jurulatih Malaysia

Jawatan/Status Semasa: Ketua Jurulatih Brunei

K. Rajagobal atau King Gobal merupakan satu-satunya jurulatih yang berjaya membimbing Malaysia meraih kejuaraan Piala AFF setakat ini. Bagaimanapun, jodohnya bersama skuad Harimau Malaya hanya bertahan sehingga ke penghujung tahun 2013. Beliau kemudiannya beralih melatih pasukan dalam saingan Liga Malaysia seperti Sarawak dan PKNS FC. Terkini, King Gobal merupakan ketua jurulatih skuad kebangsaan Brunei.

Tarikh Lahir: 7 Januari 1989

Pasukan Pada Waktu Itu: Kelantan

Semasa tahun 2013, Khairul Fahmi Che Mat atau Apek masih bersama Kelantan. Bagaimanapun, anak jati kelahiran negeri Kelantan ini mengambil keputusan untuk berhijrah ke Melaka United pada tahun 2018 dan kekal bersama pasukan itu sehingga ke hari ini. Masih lagi aktif bermain secara profesional. Posisinya sebagai penjaga gol skuad kebangsaan juga terlepas kepada Farizal Marlias dan Khairulazhan.

Tarikh Lahir: 26 Mac 1988

Pasukan Pada Waktu Itu: Selangor

Kali terakhir bekas bek kiri skuad kebangsaan ini dilihat bermain secara aktif adalah pada tahun 2017 bersama pasukan Pulau Pinang. Kemudiannya, dia dikhabarkan berehat daripada saingan Liga Malaysia ekoran masalah kecederaan. Namun, sekitar permulaan tahun 2020, Asraruddin dimaklumkan menyertai latihan bersama Selangor. Ramai menyangka pemain kelahiran Kuala Selangor ini kembali untuk beraksi di atas padang namun hakikatnya dia sekadar menyertai latihan untuk mendapatkan kecergasan.

Tarikh Lahir: 3 Ogos 1987

Pasukan Pada Waktu Itu: Johor Darul Ta’zim

Pasukan/Status Semasa: Johor Darul Ta’zim

Masih menjadi tonggak utama buat skuad kebangsaan dan di peringkat kelab. Tiada sebarang perubahan besar buat pemain kelahiran Negeri Sembilan ini. Untuk makluman, tahun 2013 juga merupakan tahun pertama buat Aidil bersama JDT dan dia kekal bersama skuad Harimau Selatan sehingga ke hari ini.

Tarikh Lahir: 30 Mac 1986

Pasukan Pada Waktu Itu: ATM

Pasukan/Status Semasa: Penolong Jurulatih di AMD

Terkenal dengan permulaan kariernya bersama UiTM FC dan skuad Malaysia yang mengambil bahagian dalam temasya Summer Universiade. Pada tahun 2013, Amiridzwan merupakan pemain pasukan ATM. Selepas daripada itu, dia sempat berkelana bersama pasukan negeri kelahirannya, Kelantan.

Pasukan terakhir yang diwakili olehnya ialah Kelantan United dan dia antara pemain yang membantu pasukan tersebut menjuarai saingan Liga M3 pada tahun 2019. Awal januari tahun ini, dimaklumkan dia meninggalkan karier bola sepak profesional dan menceburkan diri dalam dunia kejurulatihan. Ketika ini, beliau merupakan penolong jurulatih di Akademi Mokhtar Dahari (AMD).

Tarikh Lahir: 15 September 1986

Pasukan Pada Waktu Itu: Selangor

Walaupun nama Kunanlan sudah tidak menjadi pilihan utama untuk dipanggil menyertai skuad kebangsaan pada ketika ini, dia masih aktif bermain dan menjadi saingan kepada Matt Davies bagi posisi bek kanan di Johor Darul Ta’zim. Usia 34 tahun bukan penghalang buatnya untuk terus diberikan kepercayaan di bermain bersama skuad Harimau Selatan baik di saingan domestik mahupun antarabangsa seperti Liga Juara-Juara AFC.

Tarikh Lahir: 2 April 1990

Pasukan Pada Waktu Itu: ATM

Walaupun namanya sudah tidak didengari dalam kalangan peminat bola sepak pada ketika ini, pemain tengah, K. Reuben masih lagi bergelar pemain profesional. Tahun ini dia bersama pasukan yang bercita-cita besar untuk ke saingan Liga Super iaitu Sarawak United.

Tarikh Lahir: 5 Julai 1987

Merupakan antara pemain tengah terhebat yang ada dalam sejarah bola sepak Malaysia. Memenangi pingat emas Sukan SEA 2009, juara Piala AFF 2010. DI peringkat kelab, semua kejuaraan domestik telah dimenanginya dan paling terulung adalah juara Piala AFC pada tahun 2015. Ketika ini, dia masih bergelar pemain profesional bersama JDT.

Tarikh Lahir: 11 Januari 1989

Pasukan Pada Waktu Itu: Selangor

Pasukan/Status Semasa: Petaling Jaya City

Nama K. Gurusamy juga tidak begitu didengari oleh peminat bola sepak pada ketika ini. Namun dia masih belum menggantungkan butnya dan kini bermain bersama pasukan yang mempertaruhkan 100% pemain lokal iaitu Petaling Jaya City (PJ City).

Tarikh Lahir: 16 April 1985

Pasukan Pada Waktu Itu: Pahang

Pasukan/Status Semasa: Kedah Darul Aman

Dikenali dengan nama ‘glamour’ Alex, pemain kelahiran Kuala Lipis ini mula mencuri tumpuan peminat bola sepak tempatan ketikan beraksi bersama Pahang. Tahun 2016, Alex membuat keputusan untuk berhijrah ke JDT sebelum ke Selangor pada tahun 2018. Selepas itu, dia ditimpa dengan kecederaan yang agak parah hingga memaksanya berehat seketika daripada saingan Liga Malaysia. Pada ketika ini, Alex menjadi ‘senjata’ berbahaya buat Kedah terutamanya apabila dimasukkan pada separuh masa kedua.

Tarikh Lahir: 8 Jun 1986

Penjaring gol ketika menentang Bahrain pada tahun 2013 yang lalu. Masih diberikan kepercayaan oleh Tan Cheng Hoe untuk bermain bersama skuad kebangsaan pada kelayakan Piala Dunia/Piala Asia saat ini. Dengan makluman penyerang naturalisasi, Guilherme de Paula masih tidak dapat bermain pada malam nanti, Matyo mungkin diberikan tanggungjawab untuk mengetuai barisan serangan Harimau Malaya.

Tarikh Lahir: 21 Januari 1981

Pasukan Pada Waktu Itu: Selangor

Berusia 40 tahun dan masih menendang bola serta menjaringkan gol bersama pasukannya. Amri antara nama yang tidak asing buat skuad kebangsaan sejak daripada tahun 2007 lagi. Ketika senarai 25 pemain skuad kebangsaan diumumkan oleh FAM baru-baru ini, segelintir penyokong dan peminat turut mempersoalkan mengenai ketiadaan nama Amri sedang dia sedang berada di prestasi terbaik bersama Sabah.

Tarikh Lahir: 7 Februari 1988

Pasukan Pada Waktu Itu: Negeri Sembilan

Pasukan/Status Semasa: Tiada Pasukan (Kelantan, 2020)

Tarikh Lahir: 8 Julai 1989

Pasukan Pada Waktu Itu: Kelantan

Pasukan/Status Semasa: Tiada Pasukan (Northern Lions, 2020)

Tarikh Lahir: 25 Jun 1985

Pasukan Pada Waktu Itu: ATM

Berikut adalah highlight perlawanan antara Malaysia dan Bahrain yang berlangsung di Stadium Shah Alam pada tahun 2013 yang lalu. Nikmatilah:

Featured Image: Football Association of Malaysia


Bekas Menteri Kewangan Kagum Dengan Visi RMS Terhadap Selangor FC

Bekas Menteri Kewangan Malaysia, Senator Tengku Datuk Seri Zafrul Tengku Abdul Aziz menyatakan rasa kagumnya dengan visi Duli Yang Teramat Mulia (DYTM) Raja Muda Selangor (RMS), Tengku Amir Shah terhadap Selangor FC.

Beliau menyatakan demikian selepas diberikan ‘tour guide’ oleh RMS sendiri selaku pemilik kelab tersebut untuk melihat dengan lebih dekat Pusat Latihan FAS atau turut dikenali sebagai FAS Training Centre.

Antara fasiliti yang dilawatinya adalah padang latihan, bilik persalinan, gimnasium, pusat fisioterapi dan bangunan utama yang menempatkan pejabat pasukan.

“Saya kagum dengan visi Duli Yang Teramat Mulia (Raja Muda Selangor). Saya pasti ramai penyokong Red Giants juga mempunyai impian serupa, ingin menyaksikan pasukan kesayangan kembali bertakhta di persada liga.” katanya menerusi laman sosial rasminya selepas menyerahkan bantuan bakul makanan kepada Yayasan Raja Muda Selangor (YRMS), semalam.

Baca: Selangor FC Bina Pusat Rehabilitasi & Bakal Dibuka Kepada Umum Untuk Jana Pendapatan

Beliau sempat berkongsikan pengalamannya menyaksikan pasukan Selangor beraksi di Stadium Merdeka dan Stadium Shah Alam sewaktu zaman muda.

“Suasananya memang jauh berbeza dari menonton di TV. Tidak boleh dibandingkan sama sekali. Dah lama tak tengok match live, mungkin boleh start semula bila stadium dibuka semula.

“Saya harap kita semua akan dapat kembali menonton bola secara live tidak lama lagi, apabila kita berjaya membawa keluar Malaysia dari belenggu COVID-19, InsyaAllah.” tambahnya lagi.

Sebagai rekod, RMS mula menerajui Persatuan Bola Sepak Selangor (FAS) pada tahun 2018 dan memulakan revolusi untuk mengangkat pasukan ini ke tahap yang lebih tinggi, mengembalikan kegemilangannya dan menyediakan kelab ke arah yang mapan.

Untuk makluman semua, selain daripada fasiliti-fasiliti yang dinyatakan di atas, pada saat ini Selangor sedang berusaha untuk menyiapkan kafe untuk para pemain dan pegawai serta padang latihan tertutup.

Featured Image: Facebook Tengku Zafrul


Dickson Si Orang Besi Ucap Selamat Tinggal Kepada Pahang

Jodoh penyerang sensasi, Dickson Nwakaeme bersama pasukan Pahang dinoktahkan sejurus tamat perlawanan menentang Kedah, semalam.

Menurut makluman menerusi akaun sosial medianya, Dickson yang terkenal dengan julukan sebagai Orang Besi mengatakan perlawanan tersebut merupakan perlawanan terakhir buatnya beraksi sebagai pemain Pahang.

Perjuangan skuad Pahang FA berakhir pada malam ini setelah tewas kepada Kedah FA di pertrmuan #TMPialaMalaysia2020 di Stadium Darul Aman#KEDPAH#PahangFA2020 #DemiPahangDarulMakmur #PahangBangkit pic.twitter.com/YVquuw2am5

Pada masa yang sama, penyerang berusia 34 tahun itu turut mengambil tanggungjawab atas kekalahan 3-2 pasukannya di tangan Kedah dalam aksi pusingan ke-16 saingan Piala Malaysia.

Untuk rekod, Dickson telah menyarung jersi pasukan Pahang sebanyak dua kali. Kali pertama ketika musim 2014 dan 2015. Dan kali kedua pula bermula musim 2019 dan 2020.

Sepanjang beraksi bersama Pahang, penyerang kelahiran Nigeria ini telah merangkul kejuaraan Piala Malaysia 2014 dan Piala FA 2014.


Menjejaki Skuad Ajax Kendalian Erik Ten Hag Yang Mara Ke Separuh Akhir UCL 2018-19

Kelab Liga Perdana Inggeris (EPL), Manchester United mengumumkan secara rasmi perlantikan Erik Ten Hag sebagai pengurus baharu mereka yang akan memulakan tugas pada penghujung musim ini sehingga Jun 2025, semalam.

Ketika ini pengurus kelahiran Belanda itu masih mempunyai kontrak bersama pasukannya yang beraksi dalam kancah Eredivisie, Ajax Amsterdam. Dia akan menamatkan tugasnya hujung musim ini bersama kelab terbabit sebelum ke United Kingdom untuk menggantikan Ralf Ragnick.

Ajax sememangnya cukup dikenali sebagai sebuah kelab yang sering mempertaruhkan pemain-pemain muda namun tetap berupaya untuk mendominasi saingan Liga Belanda. Sejak dikemudi oleh Erik bermula penghujung 2017, Ajax telah menjuarai saingan Eredivisie sebanyak tiga kali berturut-turut bermula musim 2018-19, 2019-20 dan 2020-21.

The new First-Team Manager of Manchester United: Erik ten Hag.#MUFC || #WelcomeErik

— Manchester United (@ManUtd) April 21, 2022

Saingan musim ini yang berbaki lima lagi perlawanan juga menampakkan Ajax tiada masalah untuk mengulangi kejuaraan tersebut. Ketika ini, mereka mendahului kedudukan Eredivisie menerusi 72 mata daripada 29 perlawanan. Mereka dihambat oleh PSV yang memiliki 68 mata di tangga kedua.

Namun begitu, nama Erik mula meraih tumpuan peminat bola sepak dunia apabila dia membuat kejuta membawa Ajax mara ke pentas separuh akhir Liga Juara-Juara UEFA (UCL) 2018-19 – kemaraan yang pertama sejak tahun 1997 dengan menumpaskan Juventus di peringkat suku akhir.

Selain itu, perjalanan ke separuh akhir itu turut dihiasi dengan merekodkan kemenangan ke atas juara bertahan, Real Madrid di peringkat Pusingan 16, seri dalam kedua-dua perlawanan peringkat kumpulan menentang Bayern Munich dan merekodkan satu kemenangan menentang Benfica.

Pada perlawanan separuh akhir, mereka turut berhasil merekodkan kemenangan 1-0 ke atas Tottenham Hotspur di London pada perlawanan pertama. Bagaimanapun, di halaman sendiri pada perlawanan timbal balik, Erik dan anak-anak buahnya terpaksa akur tidak dapat mara ke perlawanan akhir setelah tumpas 2-3 yang membolehkan Spurs mara dengan agregat 3-3 berdasarkan kelebihan jaringan di tempat lawan.

Lebih mengujakan, kemaraan tersebut dicapai dengan menggunakan kudrat pemain-pemain muda diadunkan dengan beberapa pemain senior berpengalaman. Di sini, kami membawakan anda untuk menjejaki kembali keberadaan sebahagian besar pemain-pemain kesebelasan utama tersebut tersebut pada saat ini:

Umur Ketika Itu: 22 Tahun

Umur Ketika Itu: 26 Tahun

Kelab Terkini: Brighton and Hove Albion

Umur Ketika Itu: 28 Tahun

Umur Ketika Itu: 19 tahun

Umur Ketika Itu: 25 Tahun

Umur Ketika Itu: 20 Tahun

Pemain Tengah: Frenkie de Jong

Umur Ketika Itu: 21 Tahun

Umur Ketika Itu: 32 Tahun

Pemain Tengah: Donny van de Beek

Umur Ketika Itu: 21 Tahun

Kelab Terkini: Everton (dipinjamkan oleh Manchester United)

Umur Ketika Itu: 21 Tahun

Pemain Tengah Menyerang: Dusan Tadic

Umur Ketika Itu: 29 Tahun

Umur Ketika Itu: 25 Tahun

Umur Ketika Itu: 34 Tahun

Umur Ketika Itu: 20 Tahun


Zhafri, Paulo Bantu KL City Julang Piala Malaysia & Raih Slot Piala AFC

Dua jaringan oleh pemain tengah iaitu Zhafri Yahya dan Paulo Josue sudah memadai untuk Kuala Lumpur City (KL City) menumpaskan Johor Darul Ta’zim (JDT) 2-0 sekaligus menjulang Piala Malaysia 2021.

Kedua-dua jaringan tersebut terhasil pada separuh masa kedua iaitu pada minit ke-66 dan ke-74. Jaringan Zhafri terhasil selepas mendapat satu ‘crossing’ cantik oleh J. Partiban manakala gol oleh Paulo merangkap kapten pasukan pula mendapat ‘assist’ daripada Ryan Lambert.

66' GOL | Zhafri Yahya menyudahkan hantaran J. Partiban untuk gol pembukaan malam ini!@KLCityFootball 1-0 @OfficialJohor #TMPialaMalaysia2021 pic.twitter.com/SxxJiTdroj

Sementara itu, kemenangan KL City pada malam ini juga dibantu oleh ketangkasan penjaga gol, Kevin Ray Mendoza yang memastikan gawangnya tidak dibolosi oleh serangan-serangan berbahaya daripada pemain-pemain skuad Harimau Selatan.

74' GOL | Kapten pasukan, Paulo Josue menggandakan kelebihan KL City FC!@KLCityFootball 2-0 @OfficialJohor #TMPialaMalaysia2021 pic.twitter.com/2zfoBc8zVp

Kejayaan skuad Ibu Kota meraih kemenangan pada malam ini turut menamatkan kemarau kejuaraan Piala Malaysia selama 32 tahun. Untuk rekod, kali terakhir KL City atau dahulunya dikenali sebagai Kuala Lumpur menjulang Piala Malaysia adalah pada tahun 1989.

Bertambah manis, kejayaan meraih kejuaraan Piala Malaysia pada malam ini memberikan skuad kendalian Bojan Hodak ini slot automatik ke kejohanan asia iaitu Piala Konfederasi Bola Sepak Asia (AFC) pada musim hadapan.

Featured Image: Malaysian Football League


Sepakan Penjuru Wan Kuzri Sumbang Kemenangan Buat Akron Zips

Pemain skuad bawah 20 tahun (B-20) berpangkalan di Amerika Syarikat, Wan Kuzri Wan Kamal meneruskan konsistensi memberikan sumbangan kepada kemenangan pasukan kolejnya, Akron Zips.

Pada penampilan ketiga bersama Akron menentang pasukan pelawat, Robert Morris, sabtu lalu (waktu Malaysia), sepakan penjuru yang dilakukannya ke dalam kotak penalti membolehkan rakan sepasukannya, Will Jackson merembat bola masuk ke dalam gawang.

Anda boleh tonton video sepakan penjuru oleh Wan Kuzri DI SINI

Gol tersebut memberikan pasukannya mendahului 2-0 pada minit ke-74. Tidak cukup dengan dua gol, Akron Zips yang beraksi di laman sendiri sekali lagi menambahkan jaringan pada minit ke-88 sebelum menamatkan perlawanan dengan skor 3-0.

Menariknya, sejak pemain berusia 19 tahun ini beraksi bersama pasukan kolejnya ini bermula 26 Ogos lalu, Akron Zips belum mencatatkan sebarang kekalahan mahupun seri setakat ini.

Baca: Wan Kuzri Jaring Gol & Cipta ‘Assist’ Bantu Pasukannya Menang Besar 7-1

Sebagai rekod, pemain tengah ini telah menyumbangkan satu gol dan ‘assist’ kepada Akron Zips.

Perlawanan seterusnya, pasukan yang diwakili oleh Wan Kuzri akan melayan kunjungan Pittsburgh di halaman sendiri, pada hari esok (Selasa), dengan sepak mula pada pukul 7 pagi  (waktu Malaysia).

Featured Image: Football Association of Malaysia


Perak FC Jadi Anak Syarikat Milik Penuh XOX Berhad

Syarikat pengendali rangkaian mudah alih maya (MVNO), XOX telah menyelesaikan pengambilalihan kelab yang beraksi dalam saingan Liga Premier, Perak FC.

Menurut kenyataan rasminya, pengambilalihan Perak FC Sdn Bhd itu diselesaikan melalui anak syarikatnya, XOX Pro Sport Sdn Bhd sekaligus menjadikannya skuad berjulukan The Bos Gaurus ini syarikat milik penuh XOX Bhd.

Sehubungan itu, Lembaga Pengarah Eksekutif XOX memaklumkan menyerahkan tanggungjawab kepada pengurusan Perak FC untuk operasi harian yang diketuai oleh Bobbie Farid Shamsuddin.

Difahamkan pengambilalihan ini selaras dengan strategi XOX Pro Sport untuk menumpukan fokus sepenuhnya pada pemasaran dan pengurusan sukan.

Untuk makluman, pada Mei lalu, XOX memaklumkan kepada Bursa Malaysia mengambilalih 2,500 unit saham biasa yang mewakili 100% kepentingan ekuiti Perak FC dengan nilai RM1. Pihaknya mengambil alih pegangan tersebut daripada pemilik terdahulu, Impact Media & Communication.


Terbuka Jerman: Dua Perseorangan Lelaki Indonesia Kandas, Gagal Ke Suku Akhir

Pusingan 16 Terbuka Jerman telah melabuhkan tirainya dan dua keputusan yang mengejutkan dalam kategori perseorangan lelaki tercipta, awal pagi tadi.

Kejutan itu melibatkan tersingkirnya dua pemain Indonesia yang diletakkan sebagai pilihan keempat dan keenam untuk menjuarai kejohanan ini iaitu Anthony Sinisuka Ginting dan Jonatan Christie.

YONEX GAINWARD German Open 2022MS – Round of 1621 21 🇮🇳Lakshya SEN🏅 7   9  🇮🇩Anthony Sinisuka GINTING🕗 in 34 minutes https://t.co/qRot2GQvls

Baca: Juara Dunia, Loh Kean Yew Kecundang Di Pusingan 32

Pusingan itu menyaksikan Ginting yang menghuni ranking kelima dunia merangkap pemenang pingat gangsa Sukan Olimpik 2020 tumpas secara ‘straight set’ kepada pemain India, Lakshya Sen dengan keputusan 21-7 dan 21-9 dalam tempoh 34 minit.

Sementara itu, Jonatan yang merupakan pemain No.8 dunia pula tewas kepada pemain Thailand, Kunlavut Vitidsarn juga secara ‘straight set’ dengan keputusan 22-20 dan 21-9 dalam tempoh masa 51 minit permainan.

YONEX GAINWARD German Open 2022MS – Round of 1622 21 🇹🇭Kunlavut VITIDSARN🏅20  9  🇮🇩Jonatan CHRISTIE🕗 in 51 minutes https://t.co/0s7XcfHqAC

Baca: Bekas Pemain No.1 Kento Momota Turut Tersingkir Di Pusingan 32

Untuk makluman semua, kedua-dua pemain yang memenangi perlawanan di Pusingan 16 ini menduduki ranking lebih rendah daripada Ginting dan Jonatan. Lakshya sendiri merupakan pemain No.12 dunia sementara Vitidsarn pula menghuni ranking ke-20 dunia.

Dengan kemenangan ini, kedua pemain itu menempah slot ke saingan suku akhir. Di pusingan itu nanti, Lakshya akan bertemu lawan senegaranya, Prannoy Haseena Sunil Kumar. Manakala Vitidsarn pula akan menghadapi tentangan daripada pemain Jepun, Kenta Nishimoto.


VIDEO: Harimau Malaya Bolos 4 Gol Di Tangan Kuwait, Bek Kiri Jadi ‘Lubuk’

Skuad kebangsaan, Harimau Malaya turun menentang pasukan yang berada di ranking ke-148 dunia, Kuwait dalam satu perlawanan latihan yang berlangsung di 7he Sevens Stadium, Dubai, semalam.

Perlawanan yang dilangsungkan secara tertutup tersebut berakhir dengan pasukan Kuwait meraih kemenangan 4-1 ke atas skuad Harimau Malaya. Gol-gol pasukan Kuwait dijaringkan oleh Ahmad Aldhefeery (21′), Fahad Alhajeri (55′), Shabaib Alkhaldi (61′) dan Fahad Al-Alabraim (68′).

Berdasarkan tinjauan di alam maya, keputusan tewas 4-1 sememangnya meresahkan para penyokong skuad kebangsaan tetapi bolos tiga gol berpunca daripada kesilapan di bahagian bek kiri yang dimainkan oleh Corbin-Ong dan Syahmi Safari mencetuskan perbincangan yang hangat.

Manakala, satu lagi gol dan gol terakhir yang dijaringkan Kuwait berpunca daripada situasi sepakan percuma berdekatan kotak penalti pada babak kedua. Sementara itu, gol tunggal skuad Harimau Malaya dijaringkan oleh pemain naturalisasi terbaharu, Guilherme de Paula (28′) selepas menyudahkan hantaran Corbin-Ong dari sebelah kiri.

Bagaimanapun, keputusan perlawanan latihan ini tidak memberikan apa-apa kesan terhadap pungutan mata untuk ranking dunia setelah kerana kedua-dua ketua jurulatih Malaysia dan Kuwait bersetuju untuk menjadikan ianya sebagai perlawanan tertutup.

Seterusnya, Harimau Malaya yang dibimbing oleh Tan Cheng Hoe dijadualkan mengharungi satu perlawanan persahabatan antarabangsa Tier 1 pada jumaat ini bertemu pasukan di tangga ke-99 dunia, Bahrain.

Anda boleh menonton highlight bagaimana Harimau Malaya bolos 4 gol di tangan Kuwait pada pautan di bawah:

Featured Image: Football Association of Malaysia


Bekas Pengendali Harimau Malaya, Coach Satia Meninggal Dunia

Arena bola sepak tanah air menerima perkhabaran mengejutkan serta menyedihkan apabila bekas ketua jurulatih kebangsaan, B. Satiananthan meninggal dunia sekitar jam 1.30 tengah hari tadi.

Ahli Jawatankuasa Eksekutif merangkap Pengerusi Jawatankuasa Media, Komunikasi & Perhubungan Awam Persatuan Bola Sepak Malaysia (FAM), Christopher Raj mengesahkan perkara berkenaan menerusi ciapan di akaun media sosial peribadinya.

Difahamkan, jurulatih yang membawa skuad Malaysia Bawah 23 Tahun (B-23) menjuarai Pesta Bola Merdeka 2007 meninggal dunia pada usia 65 tahun disebabkan oleh kanser.

Rest in Peace Anna, you fought a good fight. #BSathinathan pic.twitter.com/y653gZTfdB

— Christopher Raj 🇲🇾 (@chrisraj23) July 18, 2023

Selain kejuaraan terbabit, jurulatih kelahiran Perak yang dikenali ramai dengan panggilan Coach Satia ini turut pernah membimbing Kelantan menjuarai Piala Malaysia buat julung kalinya pada tahun 2010.

Selain itu, beliau turut sama membantu ATM dan Felda United menjulang trofi Liga Premier pada tahun 2012 dan 2018 masing-masing sekaligus mendapat promosi ke saingan Liga Super.

Sekitar 2018 hingga 2020 pula, Satiananthan membimbing Selangor FC sebelum khidmatnya diintai oleh Sarawak United FC sebagai pengarah teknikal serta ketua jurulatih dari 2021 hingga 2022.

Sebagai tambahan, Satiananthan juga mempunyai peranan sebagai Presiden Persatuan Jurulatih Bola Sepak Malaysia (PJBM).


Marco Tidak Lagi Bimbing Kelantan, Tugas Dipikul Oleh Rezal Zambery

Kelantan FC akan mengharungi keseluruhan saingan Piala Malaysia tanpa kelibat ketua jurulatih kelahiran San Marino, Marco Ragini dan tugasan tersebut akan dipikul oleh penolong ketua jurulatih, Rezal Zambery Yahya.

Perkembangan ini disahkan sendiri oleh pemilik pasukan yang berpangkalan di pantai timur tersebut, Norizam Tukiman seperti dilaporkan oleh Stadium Astro.

Difahamkan, Marco yang mempunyai kontrak bersama Kelantan sehingga November ini mengalami masalah kesihatan yang memerlukannya melakukan pembedahan.

Pada masa yang sama, Norizam berpuas hati dengan prestasi yang dipersembahkan oleh Rezal termasuk pada perlawanan pembukaan menentang Johor Darul Ta’zim (JDT), Isnin lalu.

“Bagi pasukan Kelantan FC, ketua jurulatih kami, Marco Ragini, sebenarnya tidak berapa sihat dan kami telah menghantarnya pulang ke negara asalnya untuk menjalani pembedahan di sana.

“Dia sudahpun berada di sana (Itali), jadi tugasnya akan digalas oleh penolong jurulatih, Rezal Zambery. Sudah dua atau tiga perlawanan dia menggantikan Marco dan setakat ini, saya berpuas hati,” katanya seperti dipetik daripada portal terbabit.

Perlawanan yang berlangsung di Stadium Sultan Ibrahim (SSI) menyaksikan Kelantan tumpas kepada juara bertahan 2-0 hasil jaringan Bergson da Silva dan Safawi Rasid.

Sungguhpun tewas kepada skuad bimbingan Benjamin Mora, Kelantan mencuri tumpuan menerusi corak permainan yang menarik dan kesungguhan para pemain.

Untuk makluman semua, Rezal yang berusia 43 tahun dilantik sebagai penolong ketua jurulatih Kelantan bermula April lalu mempunyai Lesen Kejurulatihan AFC A.

Featured Image: TRW Kelantan FC


BAC 2023: Xi Quan-Le Xuan Bertemu Beregu No.1 Dunia Di Pusingan 32

Gandingan wanita negara, Ng Xi Quan dan Teoh Le Xuan mara ke pusingan 32 setelah berjaya melepasi peringkat kelayakan Kejohanan Badminton Asia (BAC) 2023 selaku pemenang Kumpulan D.

Xi Quan-Le Xuan melakar kejayaan memenangi kedua-dua perlawanan di peringkat kumpulan yang menyaksikan mereka mengumpul 4 mata dengan dua kemenangan straight set.

Pilihan keempat peringkat kelayakan itu berjaya menewaskan gandingan Vietnam, Thi Phuong Hong Dinh-Pham Thi Khanh dengan keputusan 21-18, 21-15 pada perlawanan pertama.

Beregu Emiriah Arab Bersatu (UAE), Sanika Dhawan Gurav-Akansha Raj menjadi mangsa kedua pasangan wanita negara apabila ditewaskan 21-9, 21-7 pada perlawanan kedua dalam hanya 21 minit.

Group D | WD | R3#MAS🇲🇾 Ng Qi Xuan-Teoh Le Xuan(4) def. #UAE🇦🇪 Sanika Gurav-Akansha Raj 21-9 21-7#DemiMalaysia #BadmintonMalaysia

— BAM (@BA_Malaysia) April 25, 2023

Kemenangan ini seterusnya melayakkan Xi Quan-Le Xuan ke pusingan 32 bagi acara beregu wanita dan bertemu pilihan utama kejohanan dari China, Chen Qing Chen-Jia Yi Fan yang kini merupakan beregu No.1 dunia.

Pada tahun ini, gandingan Qing Chen-Yi Fan telah beraksi dalam 3 kejohanan setakat ini dengan dua daripadanya berakhir di pentas akhir yang menyaksikan pasangan China ini muncul juara Terbuka Malaysia, Januari lalu

Perlawanan ini juga merupakan pertemuan sulung kedua-dua beregu Malaysia dan China sepanjang karier profesional mereka dan Xi Quan-Le Xuan hadir sebagai underdog yang diharap mampu mencipta kejutan menentang gandingan Qing Chen-Yi Fan.

Featured Image: Instagram Ng Qi Xuan